Novinarka u izolaciji: Psihoza prebrojavanja\nNovinar u izolaciji zapravo zvuči kao oksimoron. Ljudi i profesija koja je sva okrenuta zajednici, razgovorima, kontaktima, odjednom su se, poput mnogih građana, našli zaključani izmedju četiri zida. Njihovo viđenje spoljnog sveta iz ove perspektive povod je za seriju tekstova koje će Građanske inicijative objavljivati u...\nNovi apeli UN-a u vezi sa postupanjem država u doba Covid-19\nBeograd, 6. april 2020. godine Pandemija virusa Covid-19 je u velikom obimu ugrozila javno zdravlje značajnog broja zemalja zbog čega su preduzete oštre mere za njegovo suzbijanje. Međutim, u takvim uslovima socijalno ugrožene kategorije postaju još ranjivije, zbog čega je neophodno posvetiti veću pažnju njihovoj zaštiti,...\nNovinar u izolaciji: „Sedma sila” bez krila\nNovinar u izolaciji zapravo zvuči kao oksimoron. Ljudi i profesija koja je sva okrenuta zajednici, razgovorima, kontaktima, odjednom su se, poput mnogih građana, našli zaključani između četiri zida. Njihovo viđenje spoljnog sveta iz ove perspektive povod je za seriju tekstova koje će Građanske inicijative objavljivati. Novinar...\nPoziv za istraživače: Narativi koji stvaraju podele -Srbija i Kosovo\nBeograd, 13. april 2020. godine Amplifying local voices for equitable development je dvogodišnji projekat koji sprovode Peaceful Change initiative (PCi), People in Need (PiN), Građanske inicijative kao strateški partner za Srbiju i partnerske organizacije sa Kosova. Projekat je finansiran od strane Fonda za sukobe, stabilnost i...\nOtvoreno pismo: Organizacije moraju da nastave da rade kao odgovor na vanredne situacije u društvu\nOtvoreno pismo gospođi Von der Lejen, gospođi Jurova i gospodinu Rejndersu: OCD moraju biti u mogućnosti da deluju kao odgovor na vanredne situacije u društvu Države moraju da uključe potrebe organizacija civilnog društva u svoje politike Građanske inicijative, zajedno sa European Civic Forumom i mnogim drugim organizacijama...\nTri slobode- godinu dana kasnije\nBeograd, 10. april 2020. godine Platforma Tri Slobode Napadi na aktiviste, udruženja i nezavisne medije u Srbiji poslednjih godina postali su svakodnevica. “Deo posla” svih nas koji se zalažemo za zaštitu osnovnih sloboda, demokratizaciju društva, očuvanje vladavine prava. Pretnje, napadi, zastrašivanja i uvrede rastu, prostor za delovanje nam...\nTri slobode pod lupom: 07-09. april 2020\nBeograd, 10.april 2020. godine- Kršenje osnovnih ljudskih prava u Srbiji tokom vanrednog stanja 07-09. april 2020. godine Imajući u vidu trenutnu situaciju prouzrokovanu globalnom pandemijom virusa Covid-19 i proglašenjem vanrednog stanja na teritoriji Republike Srbije, osim kršenja prava na slobodu udruživanja, okupljanja i izražavanja, Građanske inicijative će u...\nInformativna sesija o institucionalnim grantovima\nBeograd, 10. april 2020. godine - U cilju prilagođavanja aktuelnoj situaciji, informativna sesija o pozivu za dodelu institucionalnih grantova u okviru Programa „Zajedno za aktivno građansko društvo” (ACT) održana je juče u online formatu. Ivana Ćirković, Nacionalna tim liderka za ACT program, Bojana Selaković, programska direktorka...\nStojanović: Država mora da uvaži preporuke UN\nBeograd, 9. april 2020. godine - „Neke mere se donose kasno ili primenjuju selektivno. Takođe, nema koordinacije i pravovremnih informacija sa terena“, kazala je Maja Stojanović, izvršna direktorka Građanskih inicijativa, govoreću u Novom danu TV N1 o novom setu preporuka UN u vezi sa postupanjem...


Samit Šangajske organizacije za saradnju\nGrupna fotografija učesnika samita u Pekingu\nKineski predsednik Hu Đintao kazao je da bi Šangajska organizacija za saradnju trebalo više da se posveti regionalnom miru i stabilnosti\nBudućnost Avganistana je i na vrhu dnevnog reda godišnjeg samita Šangajske organizacije za saradnju, koja je okupila lidere Kine, Rusije i četiri centralnoazijske države - Kazahstana, Kirgistana, Tadžikistana i Uzbekistana.\nUoči otvaranja dvodnevnog skupa, kineski predsednik Hu Đintao je rekao da očekuje da regionalni blok dobije veću ulogu u Avganistanu, kada strane trupe smanje vojni angažman. U intervjuu koji su preneli kineski mediji, Hu je rekao da bi Šangajska organizacija trebalo više da se posveti regionalnom miru i stabilnosti.\nAvganistanski predsednik Hamid Karzai, obraćajući se studentima Univerziteta u Pekingu, pozdravio je veće kinesko prisustvo u njegovoj zemlji i najavio da uskoro planira da potpiše sporazum o strateškom prijateljstvu sa Kinom.\nPosle današnjeg sastanka Vladimira Putina sa kineskim zvaničnicima, izdato je saopštenje u kojem se navodi da se Rusija i Kina protive uvođenju "jednostranih sankcija" Iranu i stranoj vojnoj intervenciji u Siriji.


Mirno raspuštanje moglo bi biti jedino održivo rešenje koje bi sprečilo dalje patnje ljudi u Bosni i Hercegovini, smatra Davor Džalto, jedan od najznačajnijih savremenih pravoslavnih mislilaca i profesor religije i demokratije na univerzitetu u Stokholmu.\nDžalto je u autorskom tekstu za „Fer obzerver“ naveo da je najnoviju krizu u BiH izazvao odlazeći visoki predstavnik Valentin Incko, koji je nametnuo izmene i dopune Krivičnog zakona zemlje.\nPodseća da je visoki predstavnik prvobitno zamišljen kao međunarodni predsedavajući sa mandatom da nadgleda implementaciju Dejtonskog sporazuma, ali je njegova kancelarija radikalno transformisana 1997. godine sa takozvanim Bonskim ovlašćenjima, kada je Veće za implementaciju mira „dalo visokom predstavniku gotovo neograničena ovlašćenja u BiH, bez ikakvog demokratskog legitimiteta“.\n„Koristeći moć koja im je dodeljena Bonskim sporazumom, mnogi visoki predstavnici su se ponašali kao kolonijalni guverneri, stavljajući veto i poništavajući odluke lokalnih vlasti na svim nivoima vlasti, uklanjajući demokratski izabrane zvaničnike i proizvoljno menjajući državno zakonodavstvo“, podseća Džalto.\nZato se BiH našla u nemogućoj situaciji, a izrazito nefunkcionalni politički sistem BiH na Zapadu se često kritikuje zbog nedostatka demokratije, transparentnosti i odgovornosti, a ipak zapadne sile u potpunosti „podržavaju visokog predstavnika koji, sam po sebi nedemokratski, samo sprečava razvoj demokratskih institucija u zemlji“.\n„BiH, bez sumnje, predstavlja epski neuspeh zapadne politike prema regionu. To je disfunkcionalna država u kojoj lokalnim nacionalističkim elitama sa svih strana nije potreban politički program za ponovni izbor; samo postojanje nacionalističkih elita u jednom entitetu bilo je dovoljno da ih zadrži na poziciji moći u drugom. Značajan broj građana BiH ovu državu ne doživljava kao svoju“, smatra Džalto.\nDodaje da se u takvoj situaciji ne može ne zapitati zašto zapadne sile dosledno opstruiraju bilo kakvu raspravu o alternativnim opcijama za BiH.\n„Da li je to zato što bi otvaranje tog pitanja razotkrilo decenije njihove neefikasne i krajnje destruktivne politike prema zemlji i regionu? Ili je ova nestabilnost u interesu kako onih zapadnih centara političke i ekonomske moći, tako i lokalnih političkih elita?“\nS obzirom na zastoj i nivo napetosti koji stvaraju i održavaju vodeći mediji, čini se da bi mirno raspadanje BiH u skladu sa njenim konstitutivnim entitetima bilo mnogo bolje dugoročno rešenje, ocenjuje on.\n„To bi čak moglo biti jedino održivo rešenje koje bi moglo sprečiti dalje patnje ljudi u BiH i njenu brzu depopulaciju, koja se odvijala kao posledica ekonomske depresije i nedostatka vere da će se situacija poboljšati u doglednoj budućnosti. Mirno raspuštanje moglo bi dovesti do veće stabilnosti u regionu i do boljeg funkcionisanja demokratskih institucija bez (neo)kolonijalnih guvernera“, zaključio je Džalto.


Esports tim Crvene zvezde dobio i FIFA sekciju\nAngažovana i prva dva igrača\nPosted ponedeljak 23 04 2018 14:24:36\nEsports tim Crvene zvezde zvanično je dobio svoju FIFA sekciju. Prema rečima sekretara kluba Miloša Krivokapića, ulazak Crvene zvezde esport u FIFA svet, logičan je potez s obzirom na trend koji prate svi fudbalski velikani poput Ajaksa, Mančester sitija, Rome, Šalkea i mnogih drugih čiji takmičari već uveliko nastupaju na turnirima sa obeležjima kluba.\nZa klub iz Ljutice Bogdana potpisali su Miloš Krunić i Miloš Majdevac, koji igraju na Playstation 4 platformi. Novi igrači će se prvi put predstaviti publici na FIFA turniru u okviru Login festivala u Belexpo centru od 28. do 29. aprila.\nPored toga, klub je angažovao i Stevana Mačkića, pobednika FIFA turnira na prvom Gamesconu, kao tim menadžera. U narednom periodu planirani su prijateljski mečevi sa drugim fudbalskim klubovima koji su zakoračili na FIFA scenu, dok će od sledeće sezone igrači Zvezde pokušati da ostvare ozbiljnije rezultate u okviru FIFA Global Series kroz redovno igranje Vikend lige u modu Ultimate Team.\nBivši prvak Evrope i Sveta je odabirom najboljih domaćih igrača, koji su se dokazali na turnirima i online, jasno stavio do znanja kakve takmičarske ambicije ima za budućnost, pogotovo vezano za najprofitabilniji mod ove igre FIFA Ultimate Team.\nMiloš Krivokapić nam je otkrio još jednu informaciju koja će biti interesantna svim ljubiteljima Crvene zvezde i Fife a to je da na oficijalnom sajtu Fife (link za glasanje je OVDE) postoji mogućnost glasanja da se Stadion Crvene zvezde Rajko Mitić nađe u novoj Fifi 19 koja izlazi na jesen, tako da Zvezdaši znate šta vam je činiti.


Foto: Sjedište Vlade SBK\nMinistarstvo zdravstva i socijalne politike Srednjobosanskog kantona dalo je čak 728.488 KM transfera bez programa utroška, utvrđenih kriterija i bez javnog poziva.\nUtvrdili su ovo federalni revizori nakon kontrole načina trošenja budžetskog novca ovog ministarstva u prošloj godini.\n- Ministarstvo je raspodjelu sredstava kapitalnih transfera u iznosu od 539.988 KM i tekućih transfera neprofitnim organizacijama u iznosu od 188.500 KM izvršilo samo na osnovu zahtjeva korisnika, što nije zasnovano na principu transparentnosti – dio je izvještaja Ureda za reviziju institucija u FBiH.\nPri tome, dodaju revizori, nisu zaključeni ugovori s korisnicima transfera, kojim bi se regulirala međusobna prava i obaveza, niti je proveden nadzor nad utroškom sredstava. Revizori su utvrdili i da Ministarstvo nije uplaćivalo doprinose i poreze istovremeno s isplatom neto plaće nego se kasni s uplatama, ali je za reprezentaciju potrošeno 18.000 KM.\n- Utvrdili smo da nastali troškovi reprezentacije ne sadrže svrhu nastanka. Prema Izvještaju o utrošku sredstava reprezentacije Ministarstva finansija, utvrđeno je prekoračenje u iznosu od 2.156 KM, što je i iskazano na potraživanjima – navodi se u izvještaju revizora.\nSrednjobosanski kanton Budžet Novac FBiH


PONOVO RADI "TREMA": Kultni pozorišni klub nekad i sad (FOTO) | (Vesti - 28.11.2019) Novi Sad\n28.11.2019 u 12:28h\nIzvor: mojnovisad.com / Fotografija: Aleksandar Jovanović/mojnovisad.com, arhiva kluba "Trema"\nPONOVO RADI "TREMA": Kultni pozorišni klub nekad i sad (FOTO)\nNa ovom mestu tremu su pred nastup razbijali velikani srpskog i jugoslovenskog glumišta i značajna imena operske i baletske scene, a nakon njega se družili i diskutovali sa gledaocima. Tokom godina, u klubu su gostovali brojni domaći i inostrani izvođači, a utočište su ovde pronalazili posetioci svih generacija, pretežno oni koju tragaju za kulturom i umetnošću.\nPre nešto više od mesec dana u Srpskom narodnom pozorištu je, na veliko zadovoljstvo svih ljubitelja pozorišta kao i onih koji u njemu stvaraju, ponovo počeo s radom klub "Trema". Svečano otvaranje obeleženo je nastupom violiniste Filipa Pata, muzičara autentičnog stila i duha koji je poslednjih godina ostvario izuzetno uspešnu međunarodnu karijeru. Na ovaj način je i najavljen sam koncept lokala. Detaljnije o "Tremi" porazgovarali smo s Anđelkom Pakaški, koja je PR kluba.\n– Ideja je da se napravi kombinacija nekadašnjih klubova "Sterija" i "Trema" i da se ponovo aktivira klub koji će prvenstveno biti namenjen svim zaposlenima u ovoj instituciji. Poslednjih godina smo intezivno sarađivali sa Kulturnim centrom kao i organizatorima Sterijinog pozorja, što nas je podstaklo da ponovo dignemo na noge ovo kultno mesto. U gradu ima već dovoljno alternativnih lokala u kojima se ide na čvršći rokenrol zvuk, a ovako nešto pitkije je nedostajalo Novom Sadu. Mi ćemo se pretežno bazirati na domaći i strani pop, džez i bluz ali nećemo isključivati ni ostale žanrove, već ćemo staviti akcenat na kvalitet same muzike i izvođenja – objašnjava Anđelka.\n– Pored koncerata, želimo da damo podršku i stendap komediji, pa ćemo samim tim ugostiti najpopularnije izvođače na našoj sceni. Organizovaćemo i humanitarne akcije, književne večeri, promocije aktuelnih dešavanja u Srpskom narodnom pozorištu, ali smo otvoreni i za nove predloge u smislu slikarskih izložbi, modnih revija i sličnog. Radimo tek mesec i po dana, imamo mnogo ideja ali moramo da pratimo šta ljudi žele i kako reaguju. Ono što sigurno možemo da obećamo jeste da nećemo praviti kompromise nauštrb kvaliteta – navodi Anđelka.\nDo kraja nedelje u novom klubu očekuje nas pregršt zanimljivih nastupa. Ovog četvrtka pravo iz Amerike dolazi mačo pijanista đavoljeg glasa – Džejms Leg. Za petak je najavljen Pozitiv bend, a u subotu Akustična soba, grupa koju čini 11 izvođača, mahom zaposlenih u SNP-u koji su u ovom lokalu maltene već rezidenti. Poslednji dan u nedelji rezervisan je za popularnu stendap komediju "Kaj bre?", sa hrvatskom komičarkom Marinom Orsag i Aleksandrom Perišićem, koji je jedan od scenarista emisije "Veče sa Ivanom Ivanovićem".\nKolika je važnost postojanja pozorišnog kluba u okviru institucije koja postoji punih 158. godina, govorili su naši, svima dobro poznati umetnici.\n– Pozorišni klub je sam po sebi jedna čudna "institucija", veoma važna za sve nas. Sve je počelo u "Steriji" davnih devedesetih kod "matorog", čuvenog gazde Drakčeta. Voleo nas je ali to nikada nije pokazivao, samo je povremeno okretao ture pića, doduše, pre svega zbog sebe. Voleo je čašicu, a kako i ne bi pored prirodnih lepota koje su ga okruživale – balerina, operskih diva, glumica... Pa morao je da razbije tremu pre njihovog dolaska (smeh). Nažalost, nije više sa nama već dugo ali uspomene se pamte i prenose. Znali smo tamo da osvanemo posle predstave, prosto bi nam proletelo vreme u šali i razgovoru. Divne me uspomene vezuju za to mesto. Posle je otvorena "Trema" koja je tada za nas bila previše "fensi", sa sve kuhinjskim specijalitetima sa salaša iz Čeneja ali smo je ipak posećivali. S godinama su se menjale gazde a neki stari tremaroši su otišli na večni put i sa sobom odneli dragocene uspomene iz "Treme". Ali ona i dalje živi i mi što smo ostali pamtimo te dane, ali se uklapamo i u njen novi oblik – govori direktor Baleta Srpskog narodnog pozorišta, Toni Ranđelović.\nA lepe uspomene pamti i prvak Drame Srpskog narodnog pozorišta Radoje Čupić koji ne skriva radost zbog otvaranja pozorišnog kluba.\n– Veoma se radujem što se nakon puno vremena ponovo otvorio i što napokon imamo mesto na kojem možemo da se okupljamo posle proba i predstava. To je nešto što nam je stvarno nedostajalo jer je "Trema" bilo kultno mesto u svoje vreme, a ova nova "Trema" tek mora da zaradi takav status. Nadam se da će se naši sugrađani vratiti nazad, kao što se vraćamo i mi, na mesto gde se susreću publika i glumci, kao i svi ostali umetnici iz pozorišta. Jedino što mi je malo na smetnji jeste to što mesto još uvek nije zaživelo kako treba. Mislim da bi portiri trebalo da drže otvorena vrata pozorišta i da paze na njih, tako da publika sazna da klub ponovo radi i da svi mogu da uđu i izađu kada žele. Nadam se da će se to uskoro rešiti i da ćemo ponovo osvojiti "Tremu" kao i da će ona osvojiti nas – kaže Čupić.\n– Dva kultna mesta za okupljanje članova SNP-a, gde se slavilo nakon postignutnih umetničkih dostignuća i patilo nakon neuspeha, mesta gde su umetnici pokazivali svoje kulinarske talente i time davali druženjima novu dimenziju, mesta gde su se u susretanju sa publikom primale pohvale i kritike, mesta divnih naziva ''Trema'' i ''Sterija'' davno su prestala da rade. Kada se tome doda i ''nesrećna'' arhitetktura enterijera pozorišne zgrade, gde blizu scena ne postoji komforan prostor u kojem akteri mogu da iskoriste pauzu između nastupa, može se pretpostaviti koliko je osiromašen pozorišni ugođaj. Pozorište treba da bude mesto rađanja umetnosti, slobode duha i razmene kritičkih mišljenja, a to se najbolje čini u pozorišnim klubovima. Oni imaju neku vrstu zajedničkog identiteta koji podrazumeva komfor, ali ne i skup, a posebno kičasti dizajn – objašnjava glumac Milorad Kapor.\nNaš sagovornik podseća i da nije dovoljno otvoriti novi klub na ovoj lokaciji, već da treba brinuti o mnogim detaljima kako bi mesto u potpunosti ispunilo svoju ulogu.\n– Nova "Trema" je nefunkcionalno redizajnirana, sa, za sada, odgovarajućim muzičkim sadržajima, ali ima publike koja dolazi sa, koliko čuh, obezbeđenjima, publike koja nikako ili retko dolazi na pozorišne predstave. Za vreme svirki, pića su enormno skupa, što odbija umetnike ali i publiku koja bi da ih vidi. Problem je i to što su centralna mesta često rezervisana za ''posebnu'' klijentelu, a ne za radnike u pozorištu – ističe Milorad i dodaje da vlasnici moraju da se prilagode potrebama pravog pozorišnog kluba kako bi se ovde družili glumci, muzičari, baletani, tehnika i administracija SNP-a i njihova dragocena publika, i kako bi se stvarale nove priče koje čine identitet jednog vremena.\nNa sve to, domaćini naglašavaju da je njihov cilj da se zaposleni u ovoj instituciji osećaju kao kod kuće. Trude se da imaju dobru komunikaciju i uz to im nude 20% popusta na sve cene pića u lokalu.\n– Samog uređenja lokala što se tiče, imali smo nekoliko predloga dizajnera enterijera ali svi su ponudili sličan koncept sa popularnim industrijskim stilom, kako izgleda većina novih lokala u Novom Sadu. Pošto smo želeli da mesto odiše pozorišnim duhom, angažovali smo mlade umetnike koji su zajedničkim snagama doprineli da se istaknemo na drugačiji način. Za inspiraciju su nam poslužili Njujork sedamdesetih i London osamdesetih godina a brinuli smo o najrazličitijim detaljima. Ipak ovo nije konačno, sam izgled ćemo menjati i nadograđivati vremenom. Ono što je važno jeste da će koncept zasnovan na kvalitetu ostati isti – zaključuje Anđelka Pakaški.\nFoto: Aleksandar Jovanović, arhiva kluba "Trema"\nPovezane teme anđelka pakaški milorad kapor pozorišni klub Radoje Čupić srpsko narodno pozorište Toni Ranđelović trema\nLepo je što ste počeli da radite za vas ali za mene ne, ja Vas molim da ispravite broj telefona kako me vaši gosti nebi uznemiravali i danju i noći jer je upisan moj privatno broj451-231, zahvaljujem i želim uspešan raf


Izvor: JužneVesti.com, 11.Jun.2019, 10:27\nKako bi ubuduće privukli investitore u svoje krajeve, Bojnik i bugarska opština Zemen radiće na unapređenju infrastrukture. Novcem EU projekta, u kojem zajedno učestvuju, promovisaće svoje krajeve i rekonstruisati važne objekte.\nBojničani će raditi na parternom uređenju sportsko-poslovnog centra, a prema podacima sa opštinskog sajta, probaće i da naprave mobilni multifunkcionalni centar za događaje >> Pročitaj celu vest na sajtu JužneVesti.com << i skupove.\nTo su pare Evropske unije, potrebne su i njima i nama. Ovo je treća godina kako uspešno sarađujemo sa Zemenom. Ideja je da nastavimo sa uređenjem infrastrukture kako bismo privukli strane investitore i stvorili bolje uslove za život u Bojniku - piše na sajtu.\nVrednost projekta je 535.000 evra, a nosilac je Opština Bojnik koja će dobiti oko 262.000 evra, dok će partnerima iz Bugarske pripasti 273.000 evra.\nInače, ovo nije prvi put da Bojnik sarađuje sa Zemenom - prošle godine završen je projekat Razvoj pristupa kulturno-verskim mestima u Bojniku i Zemenu, u okviru koga je asfaltiran put u Pridvorici.


Stanivuković predat Tužilaštvu, osumnjičen za izazivanje nereda | Prijedor24.com - Više od informacije!\nPočetna Vijesti Stanivuković predat Tužilaštvu, osumnjičen za izazivanje nereda\nStanivuković predat Tužilaštvu, osumnjičen za izazivanje nereda\nDraško Stanivuković, poslanik u Narodnoj skupštini RS, predat je Okružnom javnom tužilaštvu u Banjaluci uz izvještaj o počinjenom krivičnom djelu izazivanje nereda, potvrđeno je u PU Banjaluka.\nStanivukovića bi u naredna 24 časa trebalo da sasluša predmetni tužilac koji će potom donijeti odluku da li će mu predložiti mjeru pritvora ili će ga pustiti da se brani sa slobode. Prema Krivičnom zakoniku RS za izazivanje nereda predviđena je novčana ili kazna do tri godine zatvora.\nKako saznaje SrpskaCafe Stanivuković se tereti da je tokom skupova grupe „Pravda za Davida“ ugrožavao i podsticao na ugrožavanje sigurnosti prijeteći nasiljem direktoru Zavoda za sudsku medicinu RS dr Željku Karanu, te Đorđu Rađenu i njegovoj porodici.\nU izvještaju, koji je dostavljen tužilaštvu, navodi se i da je Stanivuković zajedno sa ostalim članovima grupe PzD kršio odredbe Zakona o javnom okupljanju RS, te spriječio održavanje koncerta Harisa Džinovića na parkingu kod „Kraša“ u Banjaluci.\n– Osumnjičeni je učestvovao u pripremanju i realizaciji javnog skupa, te postavljanju zahtjeva grupe „Pravda za Davida“ da insistiraju, između ostalog, na ostavci ministra unutrašnjih poslova Dragana Lukača. Takođe, predlagao je napad na državne institucije, odnosno zgradu Radio-televizije Republike Srpske uz upotrebu nasilja – kaže izvor blizak istrazi.\nStanivuković je uhapšen juče ispred hrama Hrista Spasitelja u Banjaluci, kada je došao da zapali svijeću za ubijenog Davida Dragičevića.\nPDP je danas pozvao institucije da puste Stanivukovića na slobodu, te da poštuju ljudska prava i zakone.\n– Sve što se u posljednje vrijeme dešavalo je posljedica nerada institucija – rekao je šef Kluba poslanika PDP u Narodnoj skupštini RS Perica Bundalo.\nNjegova zamjenica Jelena Trivić naglasila da za sve nemile događaje u Banjaluci nisu krivi građani, nego oni koji nisu radili svoj posao.\n– Broj uhapšenih za ubistvo je nula, a broj privedenih zbog protesta je 20. Vrh MUP koji je izdao naredbu da se hapse građani prekršio je Ustav – rekla je Trivićeva.


Novi depoi za čačanski muzej i istorijski arhiv kroz projekat Gradovi u fokusu - Portal Pasaž\nPosted: 5. aprila 2019. u 12:55 / by Milunka Nikolić / comments (0)\nNarodni muzej Čačak i Međuopštinski istorijski arhiv dobiće novi prostor za depoe rekonstrukcijom tavanskog prostora zgrada Okružnog načelštva a radovi će biti realizovani u toku ove godine i to kao jedan od odabranih projekata ovogodišnjeg konkursa Gradovi u fokusu Ministarstva kulture i informisanja RS. Čačak će, po osnovu rezultata konkursa Gradovi u fokusu, od Ministarstva kulture za ove namene dobiti 16 milona dinara, dok će ostatak u iznosu od 20 miliona biti obezbeđen iz sredstava lokalne samouprave.\nZgrada Okružnog načelstva u čiji tavanski prostor, će, nakon završetka projekta, biti smeštena oba depoa na površini od 1300 metara kvadratnih, pod zaštitom je države kao spomenik kulture, te je i pribavljanje dokumentacije i izrada projektnog plana bila u skladu sa postojećim propisima koji regulišu ovu oblast, i urađena je u saradnji saRepubličkim zavodom za zaštitu spomenika kulture.\nOvaj prostor će, po pola, deliti Narodni muzej i Međuopštinski istorijski arhiv. Direktorka Narodnog muzeja Čačak, Delfina Rajić, je istakla da će novi prostor biti iskorišćen i za deponovanje postojećih i za formiranje novih muzejskih zbirki, a direktora arhva je podvukla značaj ovog projekta činjenicom da ova institucija nema depo već za te potreba koristi postojeće, radne, prostorije.\nZgrada Okružnog načelstva u Čačku u kojoj je bio smešten i Okružni sud izgrađena je po projektu Ministarstva građevine i počela se graditi 1875. godine od strane preduzimača Ferdinanda Krena i zidara Jevrema Savića. Građena je u stilu akademizma sa elementima klasicizma. Konzervatorski radovi su izvođeni u više navrata i to 1975-76, 1999. godine i 2005. godine.


Konačne liste za vrtiće 7. juna, do kraja godine još 2.000 mesta - Beograd - Dnevni list Danas\nPočetna » Beograd » Konačne liste za vrtiće 7. juna, do kraja godine još 2.000 mesta\nKonačne liste upisane dece u beogradske vrtiće po ovogodišnjem konkursu biće objavljene 7. juna i očekujem da ostvarimo zacrtani cilj da Beograd nema listu čekanja za decu koja imaju prioritet pri upisu, rekao je Slavko Gak, gradski sekretar za obrazovanje i dečju zaštitu.\n0Piše: Danas Online 23. maja 2019. 20.33 Izmenjeno: 25. maja 2019. 04.02\nKako navodi Beoinfo, on je rekao da je ove godine za upis u vrtiće prijavljeno oko 18.800 dece, a Grad će, kako je istakao, kao i svake godine, državnim vrtićima koji za to imaju mogućnosti, odobriti upis 20 odsto više dece od prvobitno planiranog.\n– Pritisak na predškolske ustanove se evidentno smanjuje, obuhvat dece danas u Beogradu je zaista veliki, budući da više od 70 odsto dece boravi u vrtićima, državnim ili privatnim, istakao je Gak, gostujući u „Beogradskoj hronici”.\nRoditelji koji žele da ulože žalbe mogu to da učine do 29. maja, naveo je Gak, i dodao da gotovo svake godine više od 1.000 žalbi bude rešeno u njihovu korist, prenosi Beoinfo.\n– Apelujem na roditelje da iskoriste svoje pravo i ukoliko je došlo do nekog propusta, to će sigurno biti ispravljeno. Ovo je možda i prva godina da nismo dobili nijednu žalbu na rad upisne komisije u toku konkursa i prvog kruga odlučivanja, naglasio je Gak.\nOn je podsetio da je 2015. godine doneta odluka po kojoj je započeta saradnja sa privatnim vrtićima i roditeljima data mogućnost da koriste subvenciju Grada, a rezultat toga je da broj dece u privatnim vrtićima svakodnevno raste.\nSaradnja se nastavlja, novca u budžetu za tu namenu ima, a broj dece u privatnim vrtićima iznosi oko 18.000, precizirao je Gak, podsećajući da je 2013. godine u vrtićima bilo između 45 i 46 hiljada mališana, dok je danas taj broj blizu 80.000, što je za Grad Beograd veliki iskorak.\n– Sva pravila i propisi u vezi sa upisom dece u predškolske ustanove apsolutno moraju da se poštuju i to je nešto na čemu insistiram od prvog dana kada sam preuzeo rukovođenje Sekretarijatom. Uslovi za upis moraju da budu jasni i transparentni. Svaki slučaj je priča za sebe i uvek, kada sam u mogućnosti, razgovaram sa ljudima koji dođu u Sekretarijat zbog nekog problema.\nKod porodica sa više dece, uvek se trudimo da u ustanovu koje pohađa starije dete primimo i mlađe, izuzev u slučaju kada u tom vrtiću ne postoji jaslena grupa, pa prvih godinu dana jednostavno nema mogućnosti da se nađu u istoj ustanovi. Svi roditelji kod kojih postoje bilo kakve nedoumice oko upisa i ostvarivanja njihovih prava, trebalo bi da znaju da su vrata Sekretarijata svakodnevno otvorena i mi ćemo kao servis građana učiniti sve da im pomognemo, rekao je Gak.\nGradski sekretar za obrazovanje i dečju zaštitu najavio je i izgradnju novih objekata predškolskih ustanovarečima da je definisano 17 lokacija te da se krenulo u taj proces.\n– Sproveden je tender za okvirni sporazum, a nakon potpisivanja četiri firme su dobile mogućnost da se u narednom periodu nadmeću za dobijanje posla izgradnje, naravno kada se steknu svi uslovi i ispoštuje zakonska procedura. Za prva dva vrtića je sve spremno, i oni će se nalaziti u Ulici Miloja Zakića na Čukarici i na Bežanijskoj kosi. Izvođača radova za prva dva vrtića imaćemo već do 15. juna, a do kraja tekuće godine planiramo da izgradimo osam novih vrtića, dodao je on.\nOn je napomenuo da je reč omontažnoj gradnji, koja je znatno brža.Do kraja leta bi trebalo da bude otvoreno još 500 mesta u vrtićima. Objekti u Boljevcima i Sopotu su završeni, u OŠ „Jovan Cvijić” do kraja leta će krenuti i predškolci.\n– Računamo da će u pomenutih osam predškolskih ustanova, koje će biti izgrađene do kraja godine, biti novih 2.000 mesta. Radimo na tome da lista čekanja u potpunosti nestane, zaključio je Slavko Gak.\nliste, slavko gak, Vrtić\nPočinje konkurs za beogradske vrtiće, zahtevi samo elektronskim putem


Istraživači u potrazi za "pametnijom" protezom\nOko 1,7 miliona osoba u Sjedinjenim Državama nema ruke ili noge, sudeći prema podacima univerziteta Rajs u Hjustonu. I dok postojeće proteze omogućavaju osobama kojima su amputirani udovi da povrate neke od svojih sposobnosti, postoji samo nekoliko aparata koji korisnicima pružaju senzorne povratne informacije. Istraživači sa univerziteta Rajs, univerziteta Pize i Italijanskog instituta za tehnologiju rade na tome da omoguće da osobe sa amputiranim delovima tela bolje dožive ono što rade njihove proteze.\nProteza je glavni alat koji omogućava osobama sa amputiranom rukom da pronađu normalnost u svom životu, ali neki elementi, kao što su potpuna sloboda pokreta i osećaj dodira, nisu isti kao kod prave ruke.\nČeriti Mekfarlend nam je putem Skajpa pokazala dve različite vrste proteza koje koristi nakon što je izgubila svoju levu ruku u saobraćajnoj nezgodi, pre oko četiri godine.\nMekfarlend je učestvovala u istraživanju na univerzitetu Rajs u kojem se traga za pametnijom protezom ruke, kako bi stvorili, kako ga nazivaju “dodirni” aparat koji bi bolje zamenio biološku ruku.\n“Bilo koja tekstura koju prepoznajete ili čak sposobnost da osetite da pravite kontakt sa nečim. Koliko pritiskate, da li je klizavo, sve to su prenosni osećaji.”\nKorisnici proteza isprobali su takozvani Rajs “dodirni” uredjaj koji bi trebalo da stvori osećaj mišića.\n“Kako se uredjaj pomera napred i nazad, rasteže kožu .. i ta količina rastezanja mogla bi da bude u korelaciji sa tim koliko je šaka otvorena ili zatvorena”, objašnjavaju neki od njih.\nIstraživači su ustanovili da su pojedinci koji su testirani bili u stanju da više nego udvostruče svoju sposobnost razlikovanja veličine objekata u dodiru sa protetičkom rukom kada su primili povratne informacije sa “dodirnog” aparata koji rasteže kožu.\nŠto se tiče Mekfarlend …\n“I dalje nisam mogla da osetim šta tačno radi u potpunosti.”\n“To će da bude dugotrajan projekat da bismo stvorili neku vrstu veštačke ruke koja ima iste sposobnosti ali možda postoje neke druge promene u kraćem roku koje bi bile takođe dobrodošle”, objašnjava Dženel Klark sa Unverziteta Rajs.\nZa sada, Mekfarlend kaže da bi prihvatila protezu koja izgleda kao ruka koja bi mogla da pomera prste i zglob koji bi mogao da se savija i okreće kao kod prave ruke.


Konzularni dan u južnoj Kaliforniji | Управа за сарадњу с дијаспором и Србима у региону\nHome>>>Vesti>>>Dijaspora Srbije>>>Konzularni dan u južnoj Kaliforniji\n5. septembar 2018.\tDijaspora Srbije, Vesti, Насловна @lat, Новости @lat 36 Views\nGeneralni konzulat Republike Srbije u Čikagu, organizuje Konzularni dan u subotu, 29. septembra tokom Srpskog festivala u pravoslavnom hramu Svete Petke u San Marcos (1854 Knob Hill Road, San Marcos, CA 92069).\nPredstavnici Generalnog konzulata će 29.septembra biti prisutni u navedenom hramu i biće u prilici da prime moguće zahteve i odgovaraju na pitanja iz konzularne nadležnosti. Ovo se ne odnosi na podnošenje zahteva za pasoš, jer se ovi zahtevi mogu isključivo podneti u prostorijama Generalnog konzulata.\nNapominjemo da će ovom prilikom biti moguće da se potpišu i overe ovlašćenja, posebno ona koja se odnose na nasledna prava i nekretnine u Srbiji. Za overu datih ovlašćenja u propisanoj formi je neophodno da se tekst ovlašćenja unapred dostavi u WORD formatu, napisan na srpskom, ćiriličnim pismom, na e-mail: info@scgchicago.org. Istovremeno je neophodno dostaviti i kopiju važećeg identifikacionog dokumenta (važeći pasoš R.Srbije). Ukoliko davalac ovlašćenja nema važeći pasoš R.Srbije, neophodno je dostaviti kopiju američkog važećeg identifikacionog dokumenta (pasoš, zelena karta ili vozačka dozvola). Po prijemu e-mail-a sa navedenim dokumentima, Generalni konzulat će dostaviti uputstvo u vezi sa plaćanjem konzularne takse.\nPozivamo državljane Republike Srbije u Kaliforniji i susednim državama da iskoriste ovu priliku i overe potrebna dokumenta ili se sretnu sa predstavnicima Generalnog konzulata radi pitanja iz konzularne nedležnosti.\nPrevious Održana ,,Srbijada 2018“ u Klivlendu\nNext Prosvjetina škola srpskog jezika u Beču


Periferija ljudskosti | Balkanrock.com\nGrupa BES promoviše album u Kuglašu\nGrupa BES promovisaće svoj album Periferija ljudskosti u utorak, 12. oktobra u beogradskom klubu Kuglaš od 17 časova. Grupa BES nedavno se pojavila na srpskoj rok/metal sceni. Čine je muzičari prilično poznati publici na ovim prostor...\nBES objavili i četvrti singl „Poslednji i prvi“\nNovosadska grupa BES objavila je i četvrti singl "Poslednji i prvi", kao najavu albuma Periferija ljudskosti, koji je od danas u prodaji. Nakon prvog singla „Svetionik“ kojim je grupa BES najavila svoj dolazak na scenu, usledila su jo...\nGrupa BES dočekala Novu godinu uz “Krah”\nNovosadska grupa BES objavila je 31. decembra u ponoć novi video spot za pesmu “Krah” I na sebi svojstven način ušla u novu 2021.godinu. Znalo se da na trgovima i u klubovima 31. decembra neće biti organizovanih dočeka Nove godine, t...\nNova novosadska grupa BES objavila je i drugi singl sa albuma „Periferija ljudskosti“ koji će biti objavljen u decembru. Mesec dana nakon prvog singla „Svetionik“ kojim je grupa BES najavila svoj prvi album, pred nama je još jedan si...


Članice EU moraju uplaćivati više u budžet nakon Brexita | Visokoin.com\nČlanice EU moraju uplaćivati više u budžet nakon Brexita\nNjemačka i ostale države kontributori EU morat će uplaćivati više u budžet bloka kada ga Britanija napusti, izjavio je u utorak evropski komesar za budžet Guenther Oettinger, insistirajući ipak da neće morati da nadoknađuju kompletan britanski udio u budžetu.\n– Ne mislim da su zemlje koje uplaćuju neto doprinos spremne da preuzmu kompletan britanski doprinos – izjavio je Oettinger za poslovne novine Handelsblatt.\n– Istovremeno, Poljska i ostale zemlje koje imaju koristi od neto doprinosa neće prihvatiti da im se pomoć za strukturno slabije regije smanji za devet milijardi eura godišnje. Kompromis se mora pronaći – kazao je.\nS novim finansijskim bremenom od bavljenja izbjegličkom krizom, planovima kolektivne odbrane i borbe protiv terorizma, EU bi mogla ukinuti neka tradicionalna ulaganja kao što su subvencije za strukturno slabije regije.\nOettinger je izjavio za Handelsblatt da se protiv plaćanju taksi EU, kako je nedavno predložio bivši italijanski premijer Mario Monti.\n– Umjesto toga, dio novca za finansiranje bloka mogao bi se namaknuti iz poreza na gorivo u državama članicama – jedan ili dva centa po litri – predložio je on.\nLondon će nastaviti da finansira projekte EU koje je stvorio i nakon planiranog napuštanja bloka u 2019., kazao je Oettinger.\n– Britanske uplate u budžet EU neće biti odjednom prekinute kada oni napuste EU – izjavio je nedavno imenovani budžetski čelnik bloka.\nBruxelles sada razmatra kako da odluči o potrošnji u svom narednom sedmogodišnjem budžetu, koji bi trebao stupiti na snagu u 2021.\nOettinger je, međutim, sugerirao da bi Brexit mogao biti prilika da se skrati period planiranja na pet godina – ponavljajući dugo vremena iskazivani zahtjev evropskih parlamentaraca koji žele da se budžeti podudare s dužinom trajanja njihovih mandata.\nEU bi mogla izaći s prijedlogom svog narednog budžetskog perioda do 2020. godine, izjavio je njemački komesar , ostavljajući Britaniju da se bori s doprinosima za EU do početka novog budžeta u 2026. godini, prenosi AFP.


BIJELA KNjIGA ZA NERIJEŠENE PROBLEME GRAĐANA - Jedinstvena Bosna i Hercegovina\n„Paradoks je, na primer, ako nekome treba neki dokument, prvo treba da obigrava ne znam koliko institucija, umesto da tamo gde se obrati za taj dokument, da oni sami, po pravilu, urade taj posao, koji im zapravo i pripada. Zato smo se mi iz Igmanske inicijative prihvatili ovoga posla, jednostavno da nateramo naše države da pre svega u oblasti zakonodavstva učine sve što je potrebno da bi ljudi mogli da rešavaju svoja pitanja, tamo gde je reč o međudržavnim odnosima da se zaključe određeni bilateralni sporazumi i da se ovo pitanje konačno zatvori. Nesreća je u tome što su prošle 22 godine od početka raspada nekadašnje Jugoslavije, a ti nesretnici još nisu uspeli da reše svoja elementarna pitanja i prava. Postoji sad veća politička volja i ovde u Bosni i Hercegovini, i u Srbiji i u Crnoj Gori, tako da se nadam da ćemo na neki način uspeti. Naše oružje je upornost. Igmanska inicijativa je upornošću izgurala mnoge stvari, pa se nadam da ćemo i ovo, jer se ne završava to time što su eksperti uradili svoj posao, dali preporuke i projekat je završen. Ne, mi ćemo uporno da prozivamo i proveravamo naše državne organe sve dok ne vidimo da je problem na kraju rešen. Meni je drago da je iza toga svojim autoritetom stala Evropska unija koja je direktno iz Brisela podržala ovaj projekat.“


RTCG - Radio Televizija Crne Gore - Nacionalni javni servis :: Svijet :: Napadač inspirisan Karadžićem i ratovima u EX YU\nSVJETSKI MEDIJI PIŠU 15. 03. 2019. 13:16 >> 12:57 23\nNapadač inspirisan Karadžićem i ratovima u EX YU\nMuškarac koji je na internetu uživo prenosio svoj napad na muslimanske vjernike na Novom Zelandu, tokom kojeg je ubio najmanje 49 ljudi, predstavio se kao Australijanac Brenton Tarant, a među onima koji su ga inspirisali ima i ličnosti iz istorije s prostora Balkana.\nTarant je na Jutjubu uživo prenosio napad na jednu od dvije džamije u novozelandskom gradu Krajstčerč, u kojima je danas ukupno ubijeno najmanje 49 osoba.\nDok se vozio ka džamiji, Tarant je u kolima slušao dvije pjesme, jednu na srpskom, drugu na njemačkom, prenosi Sandej morning herald. Na videu su se mogle čuti riječi srpske pjesme "Od Bihaća do Petrovca sela", u kojoj se pominje nekadašnji lider bosanskih Srba Radovan Karadžić.\nNa u međuvremenu obrisanom Tviter nalogu, Tarant je objavio link ka svom manifestu, dokumentu na 74 strane, u kojem se, kako ocjenjuje australijski list, primjećuje opsesija nasilnim pobunama protiv islama.\nGardijan prenosi da Tarant u manifestu kritikuje imigraciju i multikulturalizam, i žali nad "propadanjem" kulture, bijelog, evropskog Zapada.\nU tom dokumentu, nazvanom "Velika zamjena", Tarant kao motive za napad navodi "stvaranje atmosfere straha" i "podsticanje nasilja" prema muslimanima.\nNaveo je i da se zalaže za "balkanizaciju SAD" koja bi između ostalog osigurala budućnost bijele rase na sjevernoameričkom kontinentu i smanjila sposobnost SAD da globalno projektuju svoju silu.\nTo bi obezbijedilo da se nikada ne ponovi situacija kao što je bilo američko miješanje u dogadjaje na Kosovu gdje su se "SAD i NATO borili na strani muslimana protiv evropskih hrišćana koji su pokušavali da uklone islamske okupatore iz Evrope", stoji u manifestu.\nU manifestu je pohvalio američkog predsjednika Donalda Trampa, navodeći da je on "simbol obnovljenog bijelog identiteta i zajedničkog cilja", navodi Sandej morning herald.\nBlagoslov od Brejvika\nNavodi i da je odrastao u radničkoj porodici sa slabim primanjima, da ima škotsko, irsko i englesko porijeklo i da je imao obično detinjstvo.\n"Ja sam običan bijelac, iz obične porodice, koji je odlučio da se zauzme da obezbijedi budućnost za svoje ljude", stoji u manifestu.\nNavodi da je napad bio planiran dvije godine i da je Krajstčerč kao lokacija odabran prije tri mjeseca.\nNovi Zeland nije bio prvobitni izbor za napad, ali je Tarant želio da pošalje poruku da "nigdje u svijetu nije bezbjedno", dodaje britanski list.\nKako navodi Sandej morning herald, u manifestu je nagovijestio da je zaokupljen silovanjima u Velikoj Britaniji i Njemačkoj koja su počinili neevropljani. On govori i o seksualnoj eksploataciji oko 1.400 djece u britanskom gradu Roteramu 80-ih, 90-ih i 2000-ih godina i navodi da su za nju odgovorni Britanci pakistanskog porijekla.


Izjava zamjenika šefa Delegacije Evropske unije o Vijeću za državnu pomoć\nOsvrćući se na prvi sastanak Vijeća za državnu pomoć, dr. Renzo Daviddi, zamjenik šefa Delegacije EU u Bosni i Hercegovini, izjavio je:\n“Pozdravljamo današnji inauguralni sastanak Vijeća za državnu pomoć. Osnivanje i rad Vijeća za državnu pomoć je jedan od ključnih prioriteta procesa evropskih integracija Bosne i Hercegovine.\nEvropska unija je uspostavila jasna pravila i uslove pod kojima se finansijska pomoć vlada može dodjeljivati poslovnim subjektima. Uloga Vijeća je da osigura provedbu ovih pravila u Bosni i Hercegovini.\nOvo je dobra vijest za potrošače i poslovne ljude jer će ta pravila pomoći u sprječavanju da neka firma ili proizvođač imaju dominantnu tržišnu poziciju zbog državne pomoći. Održavanje konkurencije između poduzetnika sprječava rast cijena.\nBosna i Hercegovina će se približiti standardima EU zbog toga što će konkurencija između kompanija u Bosni i Hercegovini funkcionisati na sličan način kao slobodno tržište EU.\nDa bi se to postiglo, Vijeće za državnu pomoć će vršiti nadzor provedbe Zakona o državnoj pomoći, koji je u potpunosti u skladu sa relevantnim zakonodavstvom Evropske unije, te je također obaveza iz Sporazuma o stabilizaciji i pridruživanju (SSP). Naglašavamo da je Evropska unija također odradila svoj dio posla. Pošto je Bosna i Hercegovina prihvatila ovu međunarodnu obavezu u zamjenu je Evropska unija otvorila svoje tržište “asimetrično”, to jest EU ostvaruje slobodnu trgovinu brže od Bosne i Hercegovine. To se odnosi na gotovo sve proizvode porijeklom iz Bosne i Hercegovine, posebno industrijske proizvode.\nBosna i Hercegovina sada mora ubrzati potpunu provedbu Zakona o državnoj pomoći da bi pomogla ekonomskom razvoju i konkurentnosti zemlje u globalnom okruženju u kojem živimo i radimo”.


PREDLOG ZAKONA O CENTRALNOJ EVIDENCIJI PRIVREMENIH OGRANIČENJA PRAVA LICA REGISTROVANIH U AGENCIJI ZA PRIVREDNE REGISTRE: OD 1. JUNA 2016. GODINE USPOSTAVLJA SE CENTRALNA EVIDENCIJA IZREčENIH MERA U KOJOJ ćE NA JEDNOM MESTU BITI PRIKUPLJENI PODACI O ONIM PRIVREDNIM SUBJEKTIMA, ODNOSNO NJIHOVIM VLASNICIMA, DIREKTORIMA I čLANOVIMA NADZORNIH ODBORA ILI DRUGIH ORGANA čIJE JE POSLOVANJE SANKCIONISANO IZRICANJEM KRIVIčNIH, PREKRšAJNIH ILI UPRAVNIH SANKCIJA\nGodinama se obećava da će se na jednom mestu naći svi poslodavci koji ne ispunjavaju svoje obaveze, bilo prema državi, bilo prema radnicima. Dalje od obećanja nije se otišlo.\nMeđutim, Predlogom zakona o centralnoj evidenciji privremenih ograničenja prava lica registrovanih u Agenciji za privredne registre predviđeno je da će se na jednom mestu naći sve "loše gazde" pa će se u svakom trenutku znati koji šta ne ispunjava i koji se ne pridržava zakona. O navedenom Predlogu zakona poslanici raspravljaju u okviru Desete sednece Drugog redovnog zasedanja.\nPredlogom zakona previđeno je uspostavljanje centralnog registra, u kojem će na jednom mestu biti sistematizovani prikupljeni podaci o onim privrednim subjektima, odnosno njihovim vlasnicima, direktorima i članovima nadzornih odbora ili drugih organa, čije je poslovanje sankcionisano izricanjem krivičnih, prekršajnih ili upravnih sankcija.\nTo je ne samo potreba da se razdvoje dobre gazde od loših već i bitan uslov za transparentnost poslovanja svih privrednih subjekata u Srbiji i povećanje stepena sigurnosti pravnog prometa svih njegovih učesnika.Tako će, od 1. juna 2016. godine, vlasnik, članovi nadzornog odbora i drugi zakonski zastupnici, kao i generalni direktor moći dobiti privremenu zabranu obavljanja poslovanja, ali i osnivanje novih firmi i raspolaganja novcem. Osnov da bi se nečiji podaci upisali u elektronsku bazu podataka biće krivične, prekršajne ili upravne sankcije izrečene od privrednih, prekršajnih i drugih sudova, Poreske uprave, nadležnih inspekcija.\nTa evidencija trebalo bi da spreči loše poslodavce da unište preduzeće, oštećuju privatne i državne poverioce i da nakon toga osnuju novo preduzeće i nesmetano nastave da posluju. Drugim rečima, oni koji su jednom oštetili neko preduzeće i ostavili ga u ogromnim dugovima više neće moći da krenu iz početka kroz novi biznis, već će ih ono što je zapisano u centralnom registru stalno pratiti i sprečavati da opet učine isto.\nCentralni registar o "lošim gazdama" vodiće Agencija za privredne registre. Ulaskom u evidenciju, dobijaće se kompletnija slika o poslovanju privrednih subjekata, a ona će biti i pomoćni alat državnim organima za donošenje različitih odluka. Sve kaznene mere izrečene poslodavcima moraće da budu u centralnoj evidenciji. Tako će se prvi put na jednom mestu videti i informacije o nivou poslovne i profesionalne pouzdanosti, ali i odgovornosti privrednih subjekata prema državi i zaposlenima.\nIz konačnog Predloga zakona koji je Vlada Republike Srbije prosledila poslanicima na usvajanje po hitnom postupku izostao je predlog da se u registru nađu i oni direktori preduzeća čiji su računi blokirani duže od 120 dana. Obrazloženje Ministarstva privrede je da Predlog zakona predviđa mogućnost privremene zabrane raspolaganja novcem za konkretne vlasnike i direktore, a da bi neka podzakonska akta mogla regulisati i tu problematiku.\nPredlogom zakona se, inače, prvi put u pravni sistem Srbije uvodi pojam statusnih registara. Definisano je da su statusni registri baze podataka o fizičkim i pravnim licima koje vode agencije ili nadležni državni organi, u kojima se registruju podaci. Predlogom zakona se jasno propisuju kriterijumi, odnosno osnovi za nastanak i prestanak privremenog ograničavanja prava, što garantuje visok nivo pravne sigurnosti.


”Otvoriti vrata Balkanu da se ne ponovi prošlost” – PREDLAŽEMO.COM\n”Otvoriti vrata Balkanu da se ne ponovi prošlost”\nEvropska unija mora otvoriti jasnu perspektivu članstva Zapadnom Balkanu, jer bi inače zaprijetila opasnost da Evropa ponovo bude svjedok “tamošnjih nesrećnih događaja iz 90-ih godina”, upozorio je u Sofiji predsjednik Evropske komisije Jean-Claude Juncker.\n“Ja, dakle, nikako ne bih želio da se suočimo s takvim zbivanjima”, rekao je Juncker na zajedničkoj konferenciji za novinare s bugarskim premijerom Bojkom Borisovim poslije zajedničke sjednice Evropske komisije i bugarske vlade, kojom je ozvaničeno bugarsko predsjedavanje EU u idućih šest mjeseci.\nJuncker je naveo da ranije jeste objasnio da “do kraja mandata sadašnje Evropske komisije, dakle do 1. januara 2020, neće biti moguće da EU primi nove članice, pošto se ne mogu ispuniti uslovi za to”, ali je istakao da će se “na tome raditi”.\n“Tokom rada iduće Evropske komisije i Evropskog parlamenta moći ćemo ciljano da se posvetimo toj problematici”, dodao je on.\n“Ali je krajnje važno da Zapadni Balkan vidi da mu je otvorena jasna evropska perspektiva, jer je inače velika opasnost da u tom složenom području Evrope ponovo budemo svjedoci nesrećnih događaja iz 90-ih godina”, rekao je predsjednik Evropske komisije.\n“Ako želimo da zapadnobalkanske zemlje budu bolje međusobno povezane, onda nema govora da se umanji budžet EU”, rekao je Juncker.\nOdgovarajući na pitanja novinara, čelnik Evropske komisije je objasnio da približavanja EU i Turske “ne može biti sve dok su novinari u turskim zatvorima” i naglasio da se Turska u poslednje vrijeme svojim postupcima i politikom “sve više udaljava od Evropske unije”.


Fudbalska analiza: OFK "Kikinda" na začelju tabele, "Poletu" pripao derbi · gradski.online\nFudbalska analiza: OFK “Kikinda” na začelju tabele, “Poletu” pripao derbi\nKIKINDA- Ni u 20. kolu Srpske lige-Vojvodina, fudbaleri OFK “Kikinde” nisu stigli do pobede. U derbiju začelja kola, u Statoj Pazovi, domaće “Jedinstvo” slavilo je sa 2:0.\nMarko Vukobrat, naš stručni konsultant, osvrnuo se na bledo izdanje našeg srpskoligaša, učincima naših klubova koji se takmiče u Vojvođanskoj ligi-istok, a posebno na derbi Područne lige Zrenjanin. Kao što je poznato, nakovački “Polet” ostvario je značajnu pobedu.\nOFK “Kikinda” je nakon poraza u Staroj Pazovi, skliznula na poslednje mesto Srpske lige- Vojvodina. Nadali su se naši igrači pobedi posle dugo vremena, ali i pored solidne igre, u polju konstantna neefikasnost koštala ih je još jednog poraza.\nVeć u subotu na Gradski stadion stiže “Borac” iz Sakula, tim koij uglavnom čine igrači iz okoline Beograda. Kako prvenstvo odmiče, situacija je sve teža. Jedina uteha može biti da je poslednjih pet ekipa na tabeli na razlici od samo tri boda.\nNekoliko pozitivnih rezultata može vratiti nadu za oostankom. “Sloboda” posle poraza u Vojvoda Stepi od “Crvene zvezde” (1:0), dočekuje davljenika BAK iz Bele Crkve. Sve osim pobede bilo bi veliko iznenađenje.\n“Kozara” posle veoma bitne pobede protiv “Mladosti” iz Omoljice (2:1) ide u Perlez domaćoj “Vojvodini”. Domaćin je favorit i mnogo bliži je pobedi.\n“Crvena zvezda” iz Ruskog Sela upravo je pobedila “Vojvodinu” iz Perleza 2:0, a u narednom kolu ide na vruće gostovanje u Banatski Karlovac domaćem “Proleteru” koji zna da bude veoma nezgodan domaćin, a posebno u situaciji kada se bori za opstanak, tako da će ruskoselci imati veoma težak zadatak.\nŽAK je i pored vođstva od 2:1 u Srpskoj Crnji doživeo je poraz (3:2) od domaće “Budućnosti” i sada borbu za vrh dovela do usijanja. U narednom kolu, na Vašarište, dolazi “Banat” iz Čente, veoma dobra ekipa i nezgodan gost koji od dosadašnjih devet gostovanja na čak šest nije znao za poraz.\n“Polet” je u derbiju kola pobedio “Napredak” iz Česterega 4:1 na krilima predsednika i golgetera Danila Dade Vukobrata. U narednom kolu idu u Banatski Despotovac ekipi “Mladosti”. Možda i najteže gostovanje po rasporedu, a svakako i po tradiciji.\nBiće ovo pravi ispit za četu trenera Aleksandra Kresoje. “Delija” iz Mokrina, u lokalnom derbiju, pobedio je sa 3:1 “Vojvodinu” iz Bašaida.\nU narednom kolu gostuju rasterećeno zrenjaninskom “Banatu”, koji juri viši rang i favorit je u ovom susretu. “Vojvodina” iz Bašaida dočekuje ASK. Tim iz Aradca je favorit u ovom meču.\nPrethodnoSanja Petkov preporučuje: Igrokaz “Vesnici proleća” u “Lanetu”, vidimo se u četvrtak\nSledećeKod Vašarišta, semafori konačno u funkciji: Da ova raskrsnica više ne bude “crna” saobraćajna tačka


Uhapšene dvije osobe iz Doboja zbog iznude 20.000 evra\nFena 22.02.2013 16:14\nDOBOJ - Policija u Doboju uhapsila je danas dvije osobe iz tog grada zbog osnova sumnje da su radi sticanja protivpravne imovinske koristi polovinom 2012. godine od jednog Dobojlije iznudili novac u iznosu 20.000 evra.\nAgencija Fena nezvanično saznaje da su uhapšeni Pero Tubić i Dalibor Trgić, a privedeni su u nastavku akcije „Ikar“.\nPolicija je izvršila i pretrese kuća i pomoćnih objekatat na dvije lokacije u Doboju, prilikom čega su pronađeni i izuzeti pištolj, municija, mobilni telefoni, SIM kartice i drugi predmeti koji mogu poslužiti kao dokaz u krivičnom postupku.\nNakon izvršene kriminalističke obrade, uhapšeni će, zajedno sa izvještajem o počinjenom krivičnom djelu, biti predati u nadležnost Okružnom tužilaštvu Doboj.\nIstim izvještajem bit će obuhvaćen i B.C., koje se trenutno nalazi na izdržavanju kazne zatvora u Republici Srbiji. Nezvanično, radi se o Branislavu Cvijanoviću.\nPero Tubić je i ranije hapšen, zajedno s službenikom u dobojskom Odjeljenju za pasoše Agencije za identifikaciona dokumenata, evidenciju i razmjenu podataka (IDDEEA) Goranom Lukićem, zvanim Lisac, iz Doboja, i još dvije osobe, a zbog sumnje da su švercovali oružje, minsko-eksplozivna sredstva i vojnu opremu.\n"Pravda za Davida" 86. dan na Trgu Krajine\nDvije osobe povrijeđene, kamion završio pored pruge u nezgodi kod Žepča\nPolicija u Zvorniku zaplijenila ilegalno oružje\nPožar u Sarajevu, izgorio BMW\nPritvor Alžircima osumnjičenim za ubistvo Marokanca u Velikoj Kladuši\nPolicajac iz službenog pištolja pucao u psa


Amazon-ov AZ1 Neural Edge procesor za Alexa uređaje | PC Press\nAmazon-ov AZ1 Neural Edge procesor za Alexa uređaje\n25. septembar 2020. Branislav Bubanja\nAmazon je predstavio AZ1 Neural Edge procesor, koji će ubrzati sposobnost Alexa asistenta da odgovori na glasovne komande. Ubrzanje se meri stotinama milisekundi po odgovoru, što će obezbediti tečniji tok konverzacije. Kompanija je ovaj čip razvila u saradnji sa MediaTek-om.\nProcesor za pametne uređaje\nAZ1 procesor je ugrađen u nove Echo smart zvučnike, Echo Dot i Echo Dot sa časovnikom, Echo Dot Kids Edition i kao i Echo Show 10 pametni displej. U narednom periodu i drugi proizvodi iz Echo linije će dobiti AZ1 upgrade.\nPostojeći Amazon proizvodi koji nemaju AZ1 procesor, šalju audio i kompletnu interakciju u cloud, gde se procesira i šalje nazad. Jedino Echo i Echo Show 10 su u stanju da obrađuju audio na samom uređaju, tako da će implementacija novog procesora na njima ubrzati taj proces. Kompanija je najavila da će benefiti brže obrade biti prvo vidljivi na engleskom jeziku, a da će vremenom dodavati podršku i za druge jezike.\nInače, Amazon ne tvrdi da će Echo uređaji moći da se koriste u offline modu, ali činjenica da će više podataka obrađivati u lokalu nego u cloud-u, obezbediće bolje korisničko iskustvo.\nTagovi: Alexa, amazon, az1, az1 nerual edge, digitalni asistent, Echo, neuralni procesor, Procesor\n← CISA otkrila hakerski napad na federalnu agenciju\nNintendo: Naslednik Switch konzole sigurno pre 2100. godine →


Vesti online / Sport / Ostali sportovi / Hamilton prvi kreće u Šangaju\nVozač Mercedesa ostvario najbolje vreme u kvalifikacijama u Kini i treći put ove sezone započeće trku sa pol-pozicije.\nFetel, Rikardo i Hamilton\nLuis Hamilton za volanom Mercedesa ostvario je najbolje vreme u kvalifikacijama za Veliku nagradu Kine. Britanac je krug prešao za 1:53,860 sekundi, što je za nešto više od pola sekunde bio bolji rezultat od vozača Red Bula, Australijanca Danijela Rikarda, koji je u kvalifikacijama zauzeo drugo mesto. Hamiltonu je tako stigao do treće pol-pozicije ove sezone, nakon što je bio najbrži i u kvalifikacijama na prve dve trke, u Australiji i Maleziji. Samo je na prethodnoj trci u Bahreinu na zvaničnom treningu bolje vreme imao njegov klupski kolega Niko Rozberg.\nRozberg, koji je trenutno vodeći u šampionatu vozača sa 61 bodom, startovaće sa četvrtog mesta, dok je treću poziciju na startu trke u Šangaju osigurao aktuleni šampion Sebastijan Fetel iz ekipe Red Bul. Hamilton je stigao do 34. pol-pozicije u karijeri, čime je postao najuspešniji Britanac u istoriji Formule 1. Pretekao je Škota Džimija Klarka, koji je sa velikim uspehom vozio šezdesetih godina prošlog veka.\nVozač Mercedesa, koji je ove godine već ostvario dve pobede, izjavio je da je bilo vrho zahtevno odraditi dobar zvanični trening zbog klizave piste, ali da je uspeo da nađe pravi recept i da se nada da će i na trci u nedelju bolid funkcionisati kako treba i upisati još jednu pobedu.\nREZULTATI KVALIFIKACIJA ZA VN KINE\n1. Luis Hamilton (Meklaren) 1:53,860\n2. Danijel Rikardo (Red Bul) 1:54,455\n3. Sebastijan Fetel (Red Bul) 1:54,960\n4. Niko Rozberg (Mercedes) 1:55,143\n5. Fernando Alonso (Ferari) 1:55,637\n6. Felipe Masa (Vilijams) 1:56,147\n7. Valteri Botas (Vilijams) 1:56,282\n8. Niko Hilkenberg (Fors Indija) 1:56,366\n9. Žan Erik Vernj (Toro Roso) 1:56,773\n10. Roman Grožan (Lotus) 1:57,079\nŠampionat Formule 1\nOSTALI SPORTOVI Hamilton najbrži na drugom treningu u Šangaju\nOSTALI SPORTOVI Rozbergu pol-pozicija u Monaku!


BiH: Američki ambasador u Banjaluci\nNovoimenovani američki ambasador u BiH Patrick Moon danas u Banjaluci razgovarao najvišim zvaničnicima Republike Srpske. U kraćem obraćanju novinarima nakon tih razgovora on je istakao da podršku SAD BiH na putu u evroatlanske integracije simbolizira i skora posjeta američkog državnog sekretara Hillary Clinton Bosni i Hercegovini.\nRepublika Srpska će podržati samo realne reforme koje će učiniti Bosnu i Hercegovinu funkcionalnijom, ali koje neće mijenjati ključne odnose u zemlji, naročito one koji se odnose na sistem odlučivanja i pariteta – rekao je danas u Banjaluci predsjednik Republike Srpske Rajko Kuzmanović nakon sastanka sa novoimenovanim ambasadorom Sjedinjenih Američkih Dražava u Bosni i Hercegovini Patrickom Moonom. Gospodin Radmanović je istakao da je Republika Srpska opredjeljenja za evropski put i da njena složena struktura, kao decentralizovane države, nije prepreka za evropske integracije. Ambasador Moon je,tim povodom, poručio da će Sjedinjene Američke Države podržati sva nastojanja Bosne i Hercegovine da se integriše u evroatlanske integracije. O skorom dolasku američkog državnog sekretara Hillary Clinton u Bosnu i Hercegovinu gospodin Moon je rekao:\n„Posjeta državnog sekretara, gospođe Clinton, naredne sedmice je simbol opredjeljenja Sjedinjenih Država prema Bosni i Hercegovini i građanima ove zemlje, odnosno, prema miru i prosperitetu. Mi ćemo podržati i pomoći sva nastojanja Bosne i Hercegovine za ulazak u strukture Evropske unije.“\nGospodin Moon je, govoreći u tom kontekstu, posebno naglasio:\n„Vjerujemo da je to najbolji put za sve građane Bosne i Hercegovine koji će donijeti prosperitet,zapošljavanje,bolje obrazovanje i bolju ekonomsku situaciju.To ne mora uvijek biti brz i lak proces ali mi smo ovdje da podržimo Bosnu i Hercegovinu.“\nIz kabineta Milorada Dodika, premijera Republike Srpske, saopšteno je da je ambasadoru Moon proslijeđena poruka da Republika Srpska u potpunosti podržava Dejtonski sporazum, da se zalaže za realnu politiku i dijalog unutar BiH i neutralnu poziciju međunarodne zajednice.


O nama – Stanica 1884\nVAŠA OMILJENA STANICA!\nNa istorijskom mestu, u ulici Savski trg, br.2 u jednoj od najstarijih zgrada prestonice, monumentalnom zdanju iz 1884 godine,gde je izgrađena Železnička stanica Beograd, nalazi se restoran Stanica 1884. Prvi voz sa ove stanice krenuo je ka Zemunu 20. avgusta 1884. godine uz sve dvorske počasti. Tada su putnici bili kralj Milan, kraljica Natalija i prestolonaslednik Aleksandar Obrenović, a ono po čemu se tada izdvajala a izdvaja se i danas jeste njen izgled.\nOkružen istorijom, restoran Stanica 1884 ispisuje nove stranice ugostiteljstva.\nNaša vizija je da ljudima iz Srbije i inostranstva prezentujemo domaću kuhnju i podsetimo (ili upoznamo) naše drage goste na stare specijalitete srpske kuhinje na jedan moderan način. U svakom kutku osetićete duh srpske istorije kroz dva veka, dok vam na tanjiru serviramo tradiciju srpskih ukusa i sa ponosom delimo ukuse iz svih krajeva Srbije sa vama.\nOvo je restoran gde možete uživati u najfinijim vinima poznatih vinskih podruma gde će vas sačekati preko 60 vrsta vina.\nTokom toplih dana, volimo da sedimo u prelepoj bašti koja predstavlja pravu oazu i utočište od gradske vreve I vrelih letnjih dana.\nPored a la carte ponude i uživanju u specijalitetima šefa kuhinje, restoran Stanica 1884 za Vas organizuje i sve vrste privatnih i poslovnih proslava.\nRestoran raspolaze kapacitetom od 90 sedećih mesta, a u zavisnosti od načina i vrste pružanja ugostiteljske usluge, možemo omogućiti i proslave do 120 osoba i to za koktel varijante, sa pass around poslužnjem.\nČekamo vas, da zajedno pišemo istoriju!


Kolike su štete od broda zaglavljenog u Sueckom kanalu? - Sve o osiguranju\n2. aprila 2021.\tAktuelno 417 Pregleda\nGubici koje je izazvao brod “Ever Given” koji je gotovo nedelju dana stajao zaglavljen u Sueckom kanalu procenjuju se na iznose od nekoliko stotina pa čak i do milijardu dolara.\nŠtete se prvenstveno odnose na prekid lanca nabavke zbog robe koja je transportovana ne samo ovim brodom, već is vim ostalim plovilima kojima je zbog ovog incidenta bio onemogućen prolaz do svojih odredišta. Međutim, tu su i prateći troškovi: direktor Sueckog kanala Osama Rabi, egipatski admiral, izjavio je za Rojters da se još ne zna koliko je novca otišlo na tegljače i praktično “raskrčivanje” čitave ove gužve, i da “šteta može biti i veća od milijardu dolara”.\nNajveći teret kad je reč o osiguranju odgovornosti brodova i terete sručiće se na kompaniju kod koje je osiguran brod “Ever Givens” – na britansku korporaciju UK P&I Club koja je jedna od najvećih svetskih organizacija za pomorska osiguranja, i koja posluje u više od 50 zemalja u svetu. S obzirom na visinu štete, ovaj osiguravač će sigurno koristiti i reosiguranje za pokriće šteta: američka agencija za kreditni rejting Fitch Ratings procenjuje da će se zbog ovog incidenta reosiguravači suočiti sa potraživanjima od više stotina miliona evra.\nPredsednik Lojdsa Brus Karnegi Braun je rekao za Rojters da će od pet do deset odsto ukupnih zahteva za reosiguranje pasti upravo na ovu reosiguravajuću kompaniju, i da iznos potraživanja može dostići i više od sto miliona dolara.\nPrethodni tekst Sava Životno osiguranje ostvarilo za 30,9 odsto veću premiju u 2020 u odnosu na godinu ranije\nSledeći tekst Sava životno osiguranje – nagrada na Disrupt konkursu


1x ŠLEPANJE 40 KILOMETARA ILI IZLAZAK SERVISERA DO 40 KILOMETARA\nU slučaju kvara ili saobraćajne nezgode, obezbeđena je usluga šlepovanja vozila na teritoriji Republike Srbije do 40km. Kilometraža se obračunava od lokacije utovara vozila tj od mesta kvara korisnika do kranje željene destinacije do max 40km. Sistem automatski vrši praćenje partnera radi transparentnosti kompletne usluge. Po završetku servisa, na email adresu koju ste uneli prilikom registracije, dobijate izveštaj o pređenoj kilometraži i vremenu trajanja servisa.\nObezbeđen je izlazak servisera za brze popravke automobila na vašoj lokaciji (manja mehanička popravka, akumulator, popravka ili zamena gume, dopuna goriva) na teritoriji Republike Srbije do 40km. Kilometraža se obračunava u jednom pravcu tj od trenutne lokacije najbližeg partnera do lokacije korisnika. Trošak rezervnih (zamenskih) delova, kao i goriva, snosi korisnik usluge. Sistem automatski vrši praćenje partnera radi transparentnosti kompletne usluge. Po završetku servisa, na email adresu koju ste uneli prilikom registracije, dobijate izveštaj o pređenoj kilometraži i vremenu trajanja servisa


Dnevna doza dobrog horoskopa: ovom znaku Saturn iz senke donosi novac i uspeh — Astrologija — Lovesensa.rs\nDnevni horoskop otkriva kako da otkrijete gde je ključ uspeha, kao i zbog koje greške jedan znak ne može da pronađe ljubav svog života!\nRođene u znaku Jarca Saturn iz senke ohrabruje i opominje da preduzmu odgovornost za ključne stvari u trci za poslovnim ciljem. Danas je važno da poštujete svako pravilo na poslu, a ukoliko date sve od sebe u obavljanju zadataka, bićete vredno nagrađeni. Prepoznaćete u kojem polju vaših aktivnosti se krije potencijal i moć da promenite materijalnu i poslovnu situaciju, a takvu priliku ne smete da propustite.\nUsamljeni Jarčevi su toliko opterećeni potragom za srodnom dušom da su zaboravili da pronalazak romanse zahteva druženje, zabavu i zanosan flert. Opustite se, kula ljubavi ne može biti izgrađena tokom noći, već se temelji ponekad zidaju godinama. Važno je da kroz život idete otvorenog srca i ne žurite, kako šansa za romansu ne bi promašila vaše srce.


Međutim, imajući u vidu da su se Nagetsi dugo mučili sa jednom od trenutno najslabije rangiranih timova, posvetio se najpre tome:\n"Definitivno ovo nije bila naša najbolja utakmica. Ipak, pobedili smo i to je najvažnije. Dobri timovi pobeđuju čak i kada igraju loše. Moramo da budemo skoncentrisani. Niksi možda nemaju dobar učinak u ligi, ali imaju baš dobru ekipu, odlično su vođeni sa klupe, teško je igrati s njima", rekao je 23-godišnjak iz Srbije.\nKada je upitan kako se osećao na parketu u meču u kome je ostvario 19 poena, 15 asistencija i 14 skokova, nije dugo odgovarao na to pitanje:\n"Dobro sam se osećao", počeo je Jokić, pa je morao da zastane i zahvali se publici u hali koja je počela da viče "MVP! MVP!".\nNikola Jokić na defanzivnom zadatku protiv Niksa\nDodavši "da se osećao dobro, u ofanzivnom smislu", sačekalo ga je novo pitanje na parketu - o tome kako doživljava veliku podršku sa tribina.\n"Stvarno je čast igrati za vas! Cenimo to što ste uz nas, osećamo vas ovde na terenu. Trebaćete nam i u nastavku sezone. Srećna nova godina!", poručio je Jokić publici.\nKada je, po izlasku sa igrališta, zamoljen da prokomentariše povike navijača o tome da je on MVP najjače lige na svetu, osmehnuo se i zaključio:\n"Ne možete a da ne čujete takve povike. Stvarno mi se sviđa ta ljubav koju mi navijači upućuju. I, mnogo to cenim. Ali, hajde da idemo korak po korak".


Mesec u Ovnu u sekstilu sa Marsom, kvadratu sa Venerom i trigonu sa Merkurom\nAstrotanja taj Pet Jul 22, 2011 1:19 pm\n22.07.Mesec u Ovnu će biti oko 12.30-14.30 u sekstilu sa Marsom, što je povoljno vreme da smelo i energično preduzmete nešto,što sa puno energije i entuzijama možete sprovesti. Oko 16-18s Mesec će biti u kvadratu sa Venerom u Raku što remeti emotivne odnose,ispoljavanjem egoizma. Oko 23.-00 Mesec će biti u trigonu sa Merkurom, što omogućava spontano izražavanje osećanja, dobru komunikaciju, ideje.\nIVA taj Pet Jul 22, 2011 1:23 pm\nAstrotanja :: 22.07.Mesec u Ovnu će biti oko 12.30-14.30 u sekstilu sa Marsom, što je povoljno vreme da smelo i energično preduzmete nešto,što sa puno energije i entuzijama možete sprovesti. Oko 16-18s Mesec će biti u kvadratu sa Venerom u Raku što remeti emotivne odnose,ispoljavanjem egoizma. Oko 23.-00 Mesec će biti u trigonu sa Merkurom, što omogućava spontano izražavanje osećanja, dobru komunikaciju, ideje.\ndanas moj rodj:) nije lose:)\nRe: Mesec u Ovnu u sekstilu sa Marsom, kvadratu sa Venerom i trigonu sa Merkurom\nEMA66 taj Pet Jul 22, 2011 2:05 pm\nPA IVA... SRECAN RODJENDAN\nAstrotanja taj Pet Jul 22, 2011 2:49 pm\nIva, srećan ti rođendan!\nDobar solar, srećnui uspešnu godinu ti želim!\nIVA taj Pet Jul 22, 2011 3:21 pm\nHvala hvala drage moje:)


Krajinović vodio veliku borbu sa Amerikancem, a onda je u petom setu ubacio ''u šestu brzinu''! - Sportske.net\nOdličan start srpskog tenisera na Rolan Garosu.\nSjajna vest iz Nemačke, Krajinović osvojio turnir, sledi skok na ATP listi!Srpski tandem sjajno napreduje u Nemačkoj, sad će morati jedan protiv drugog!Sjajne vesti u susret Rolan Garosu, srpski teniseri napreduju na ATP listiBudimpešta - Preokret u finalu, Krajinović bez tituleBudimpešta - Krajinović u četvrtfinalu i u top 100!\nSrpski teniser Filip Krajinović plasirao se danas u drugo kolo Rolan Garosa, pošto je posle pet setova eliminisao 34. tenisera sveta, Amerikanca Frensisa Tijafoa sa 3:2, po setovima 6:2, 4:6, 6:3, 3:6 i 6:0, a njihov duel trajao je dva sata i 56 minuta.\nKrajinović je odlično odigrao prvi set, stekao je dva brejka prednosti i rutinski ga dobio. Tijafo je uzvratio u drugom, a jedan brejk u trećem je bio dovoljan Krajinoviću za novo vođstvo.\nPotom sledi novi pad u igri, Amerikanac još jednom uzvraća zahvaljujući jednom brejku u četvrtom setu, ali zato u petom setu je na trenu postojao samo jedan akter - naš Filip Krajinović.\nPotpuno je dominirao, dobio svih šest gemova i izborio plasman u drugo kolo Rolan Garosa.Tamo će se sastati sa boljim iz današnjeg duela Baena (Španija) - Miler (Francuska).


Tema: Obrazovanje domaćih političara\nKandidatu Srpske radikalne stranke Tomislavu Nikoliću ovi predsednički izbori biće četvrti na kojima će učestvovati u trci za prvog čoveka države. On je do sada u tri navrata bio kandidat radikala za predsednika Srbije: na izborima 2000. godine bio je treći, a kandidaturu je ponovio na izborima 2003. godine, kao i naredne 2004, kada je za predsednika Srbije izabran kandidat Demokratske stranke Boris Tadić.\nNikolić je jedan od osnivača Narodne radikalne stranke Srbije, koja se februara 1991. godine ujedinila sa Srpskim četničkim pokretom i formirala SRS, na čelu sa Vojislavom Šešeljem. Zamenik je predsednika radikala i vodi stranku u odsustvu Šešelja, koji se od 23. februara 2003. godine nalazi u pritvorskoj jedinici Haškog tribunala. Nikolić je kratko bio i predsednik Skupštine Srbije - na tu funkciju izabran je 8. maja 2007. godine, što je izazvalo zategnutost u odnosima Srbije i institucije Evropske unije. 13. maja podneo je ostavku, a bio je deveti po redu predsednik republičkog parlamenta od uvođenja višestranačja u Srbiju 1990. godine. Od demokratskih promena, oktobra 2000. godine, Nikolić je bio poslanik u svim sazivima republičkog ili parlamenata Jugoslavije i Državne zajednice SCG do njenog rasformiranja maja 2006. godine, i jedini poslanik koji je učestvovao u svim sazivima Skupštine Srbije od 1992. godine. Za poslanika u Veću građana saveznog parlamenta izabran je 1992. godine, a do tada je bio tehnički direktor Komunalnog preduzeća u Kragujevcu. Koliko obrazovanje, a direktor?\nPosle republičkih parlamentarnih izbora, u decembru 1992. godine, postao je šef poslaničke grupe radikala u Skupštini Srbije. Marta 1998. godine izabran je za potpredsednika Vlade Srbije, a 14. juna 1999. podneo je ostavku na tu funkciju, ali je tadašnji predsednik Srbije Milan Milutinović doneo uredbu po kojoj svi članovi vlade ostaju na svojim funkcijama. Nikolić je zatim od 14. avgusta 1999. bio potpredsednik Savezne vlade. Rođen je 15. februara 1952. godine u Kragujevcu, gde je i završio Tehničku školu (građevinski smer) i studirao Pravni fakultet. Studiranje je prekinuo 1971. godine i počeo da radi kao šef gradilišta na pruzi Beograd-Bar, a radio je i u Majdanpeku, Beogradu i drugim mestima Srbije. 1978. godine postao je šef Odseka za investicije i održavanje Komunalnog preduzeća "22.decembar" u Kragujevcu.\nRe: Obrazovanje domaćih političara\nCovece,s tobom je zavladao najveci moguci stepen opsesije o Tomislavu Nikolicu i diplomama.A,covek batalio skolu kada je video kakve dr.mr. i ostale titule imaju pojedini elektro-tehnicki majstoriP.S. ovo oko opsesije sam ozbiljno mislio,posto je simbolican broj katanaca na temama,cisto da ti ne stave katanac u nekoj zdravstvenoj ustanovi.\nKad smo vec kod "domacih" politicara, napravite paralelu, poglavito kad je odgoj u pitanju: http://www.moljac.hr/biografije/sanader.htm\nPoslednja poruka: 15.12.2015., 12:36\nKolekcija domacih linkova\nAutor zarko74 u forumu Zanimljivi sajtovi\nPoslednja poruka: 29.08.2005., 15:08


U Pešačkoj zoni “noge da polomiš” (FOTO) | InfoKG - Mesto gde se informišem\nUtorak, 05 Februar 2019 10:10Autor: Branko Vukašinović\nU Pešačkoj zoni granitni poklopac šahta kišne kanalizacije je polomljen i predstavlja opasnost za građane. Rupa nije obeležena, a pojedini građani kažu da je strašno da u strogom centru grada ovako nešto postoji i da na ovom mestu mogu “noge da se polome”. Iz Javno-komunalnog preduzeća “Šumadija” obećali su da će danas u toku dana rešiti ovaj problem.\nPojedini čitaoci portala InfoKG poslali su nam fotografije polomljenog granitnog poklopca šahta kišne kanalizacije u Pešačkoj zoni. Pitaju se da l je moguće da nadležni ne reaguju na ovakav problem, jer svakodnevno Pešačkom zonom prođe na hiljade građana, među kojima su i deca. Dodaju da ovo ni najmanje nije naivno i da “noge mogu da se polome”, jer rupa nije obeležena.\nOvim povodm kontaktirali smo nadležne u Javno-komunalnom preduzeću “Šumadija” koji su nam obećali da će u toku dana rešiti ovaj problem. Naglašavaju da će poslati ekipu na lice mesta da prvenstvno obeleži rupu. Dodaju da na stanju nemaju odgovarajući granitni poklopac za šaht kišne kanalizacije, kakav je u Pešačkoj zoni, pa će problem sanirati u skaldu sa mogućnostima.\nModerne crveno-bele zebre na pet lokacija u Kragujevcu (FOTO)


Predlozi SNS-a za reformu političkog sistema u prvoj polovini decembra - Istinomer\n„Ja verujem da će Srpska napredna stranka sa svojim predlogom izaći u prve dve nedelje decembra.“\nŠef poslaničke grupe Srpske napredne stranke Zoran Babić obećao je krajem prošlog meseca da će SNS, nakon više meseci čekanja, predloge za reformu političkog sistema javnosti predstaviti u prvoj polovini decembra.\nZoran Babić ističe da će osnovni predlog naprednjaka biti smanjenje broja narodnih poslanika, na 150. Srpska napredna stranka smatra da je, za zemlju kao što je Srbija, trenutni broj od 250 poslanika u republičkom parlamentu, isuviše veliki.\n„Mislim da je parlament od 250 poslanika isuviše veliki. Parlament sa 150 poslanika pravilno će oslikavati veličinu države i broj stanovnika, ali biće daleko efikasniji i ekonomičniji.“\nMeđutim, ovo nije prvi rok koji je Babić dao za iznošenje „političkog referata“ o budućoj političkoj organizaciji Srbije. Poslednji probijeni rok bio je kraj avgusta, kada je Babić tvrdio da su ideje već spremne i da se samo „čekaju prvi radni dani Skupštine“.\nRTV, 10. 8. 2015. godine\n„Mislim da reforma političkog sistema iziskuje duboku analizu“, ocenio je Babić sredinom avgusta i obećao iznošenje “velikog broja predloga”.\nMeđutim, duboka analiza u Srpskoj naprednoj stranci radi se još od sredine juna, kada je Zoran Babić prvi put najavio predstavljanje ideja SNS-a. Tada je tvrdio da će njegova stranka „za najkasnije desetak dana“ javnosti predstaviti svoje ideje i rešenja.\nB92, 18. 6. 2015. godine\n„Unutar SNS odvija se snažna debata o reformi političkog sistema kao i o svim drugim bitnim temama. Odluku ćemo doneti u narednih desetak dana kada će SNS predstaviti svoje ideje, a jedna od onih koje će se naći na stolu kao predlog SNS je smanjenje broja poslanika sa 250 na 150.“\nKada je postalo jasno da SNS do kraja juna neće smisliti svoje predloge, Zoran Babić je kao novi rok odredio kraj jula. To se čak navodi i na zvaničnoj stranici Narodne skupštine, i to u izveštaju sa četvrtog posebnog slušanja Akcione grupe koje je održano 10. jula.\nwww.parlament.gov.rs, 10.7.2015. godine\nPredsednik Akcione grupe Zoran Babić najavio je da će se sledeće posebno slušanje, na kome će svoje predloge izneti Poslanička grupa Srpska napredna stranka, održati u periodu od 20. do 25. jula 2015. godine.\nRasprava o promeni političkog ustrojstva započeta je u maju i tada je formirana Akciona grupa za reformu političkog i izbornog sistema, kojom predsedava šef poslaničke grupe Srpske narpedne stranke Zoran Babić. Zanimiljivo je da se na predloge SNS najduže čeka, dok su sve parlamentarne stranke već iznele svoje predloge. Podsetimo upravo je Srpska napredna stranka inicirala osnivanje Akcione grupe za reformu političkog sistema i ukazivala na značaj promene sadašnje političke organizacije. Zoran Babić objašnjava da se na predloge naprednjaka toliko čeka jer ne žele da u taj proces uđu prebrzo i trapavo.\nTV Best, 25. 11. 2015.godine\n„Želimo da sa ostalim političkim akterima postavimo takav politički sistem koji će biti održiv na duži vremenski rok. Želeli smo da pitanje spustimo kroz čitavu stranačku hijerarhiju, do svakog pojedinca, do svakog gradskog i mesnog odbora, kroz sve stranačke organe.“\nU raspravu su, pored parlamentarnih stranka, uključene i stranke koje su na prethodnim izborima ostale ispod cenzusa. Takođe, Babić kaže da je javni poziv upućen organizacijama civilnog društva, Stalnoj konferenciji gradova i opština, SANU, AP Vojvodini, ali i međunarodnoj zajednici.\nDo sada je održano četiri sastanka Akcione grupe, a predlog o smanjenju broja poslanika nije ideja samo Srpske napredne stranke. Izveštaji sa sastanaka Akcione grupe, koji se nalaze na sajtu Narodne skupštine, pokazuju da su skoro sve parlamentarne stranke saglasne oko toga da je Srbiji potreban manji broj mesta u skupštinskoj sali. Takav zahtev predložili su SPS, SDS, SDP, SPO-DHSS i nezavisni poslanici Janko Veselinović, Zoran Živković i Vlada Pavićević.\nZbog svih rokova koji nisu ispoštovani, ali i činjenice da ni nakon šest meseci od početka rasprave u javnosti predloga najveće parlamentarne stranke nema, obećanje šefa poslaničke grupe naprednjaka Zorana Babića ocenjujemo kao neispunjeno.\nParlament Narodna skupština reforma političkog sistema


Tramp je retvitovao poruku američkog podpredserdnika Majka Pensa i poručio da se "u potpunosti slaže", prenosi AP.\nBela kuća je takođe izdala saopštenje u kome osuđuje današnje slanje sumnjivih pošiljki i opisala ih kao "podle pokušaje napada" i "zastrašujuće činove", upozorivši da će odgovorni biti pozvani na odgovornost.\n"Tajna služba SAD i druge službe nadležne za sprovođenje zakona istražuju s tim u vezi i preduzeće sve odgovarajuće akcije kako bi zaštitile svakoga kome prete ovakve kukavice", saopštila je portparolka Bele kuće Sara Sanders, prenosi AP.\nTajna služba SAD je u međuvremenu saopštila da su njeni agenti presreli pakete koji sadrže "moguće eksplozivne naprave" upućene Hilari i Bilu Kintonu i Baraku Obami.\nOva služba nije navela da li su Klintonovi i Obama dobili pakete.\nNeimenovani američki zvaničnik je rekao za AP da istražitelji veruju da je naprava poslata kući Klintonovih u predgrađu Njujorka povezana sa napravom koja je u ponedeljak nađena u kompleksu milijardera Džordža Soroša.


Održana prva radionica – Cross-border Programme\nYou are here: Home / Vijesti / Projekti II poziv / Mudro korišćenje zajedničkih prirodnih resursa – put ka održivosti prekograničnog regiona Srbija/BiH / Održana prva radionica\nU etno selu Stanišić, pored Bijeljine, 29. marta 2013. održana je prva radionica u okviru projekta “Mudro korištenje zajedničkih prirodnih resursa – put ka održivosti prekograničnog regiona Srbija/BiH”, koji realizuju Unija ekologa UNECO iz Beograda i Centar za okolišno održivi razvoj iz Sarajeva. Medju stotinjak prisutnih bili su predstavnici svih šest opština koje su obuhvaćene projektom (Bratunac, Ljubovija, Zvornik, Mali Zvornik, Bogatić i Bijeljina), predstavnici nevladinih organizacija, studenti Fakulteta za primijenjenu ekologiju Futura, itd. Igor Ostojić, načelnik odjeljenja za prostorno uredjenje grada Bijeljina, pozdravio je sve goste u ime domaćina prve radionice i izrazio zadovoljstvo mogućnošću da grad Bijeljina učestvuje u realizaciji ovog projekta. Na početku radionice uslijedilo je predstavljanje realizatora projekta – dr Tarik Kupusović govorio je o Centru za okolišno održivi razvoj, a dr Jordan Aleksić o Uniji ekologa. Menadžer projekta, dr Mirjana Bartula ukratko je predstavila ciljeve, do sada uradjene ali i predvidjene aktivnosti, kao i partnere projekta. Uslijedile su prezentacije o stanju životne sredine od strane predstavnika svih šest opština. Poslije ručka pristupilo se predstavljanju radnih grupa, u kojima učestvuju predstavnici svake od partnerskih opština. Cilj ovih radnih grupa biće kreiranje Akcionog plana upravljanja prirodnim resursima u prekograničnom regionu kroz intenzivan timski rad i ekspertsku obuku koju će prolaziti na budućim radionicama u toku projekta.\n29. Mart 2013. /by Jelena Stojanov\n300 učesnika i preko 120 institucija na Forumu za traženje partnera u Tuz... Sažetak projekta


65.000 KM za podršku omladincima – Agencija za razvoj i saradnju CEREBRA\nGrad Banja Luka će ove godine pomoći omladinske organizacije sa uakupno 65.000 KM, koje će biti usmjerene za razne projekte u oblasti omladinskog organizovanja.\nPrema gradskim propisima, za ova sredstva moći će aplicirati organizacije upisane u Omladinski registar, njih ukupno 31.\nKako su precizirali u nadležnom Odjeljenju za obrazovanje, zdravstvo, omladinu i sport od ukupnog iznosa – 45.000 KM predviđeno je za sufinansiranje projekata omladinskih i organizacija za mlade putem javnog poziva iz oblasti koje su definisane u skladu sa Zakonom o omladinskom organizovanju.\n-Sufinansiranje daje mogućnost svim zainteresovanim organizacijama koje ispunjavaju propisane zakonske uslove da predlože projekte, u cilju realizacije omladinske politike, a tiču se rješavanja problema mladih i zadovoljavanja njihovih potreba – naveli su iz odjeljenja koje i raspisuje Javni poziv za sufinansiranje projekata omladinskih organizacija i organizacija za mlade.\nPristigle projekte razmatra Komisija u skladu sa Pravilnikom o Javnom pozivu, uslovima i načinu vrednovanja projekata omladinskih organizacija, organizacija za mlade.\nGrad sufinansira i pojedinačne programske aktvinosti omladinskih i organizacija za mlade u iznosima od 500 do 2.000 KM. Ova sredstva, u ukupnom iznosu od 10.000 KM, i ove godine biće dodijeljena na osnovu dostvljenih zahtjeva organizacija, koje takođe razmatra komisija u skladu sa važećim pravilnikom.\nKako su istakli, organizacije kojima su odobrena sredstva za projekte ili aktivnosti dužne su da, po realizaciji istih, dostave nadležnom odjeljenju narativni i finansijski izvještaj na propisanim obrascima, te opravdaju ista.\nAkcioni plan sufinansiranja omladinskih aktivnosti naći će se pred odbornicima na zasjedanju zakazanom za 6. februar ove godine.


Situacija u Evropi i svijetu je sve teža, kaže predsjednik Srbije Aleksandar Vučić. „Srbija će zaštititi interese svog naroda i zemlje!“, poručio je on u objavi na Instagramu. Rukovodstvo Republike […]\nPredsjednik Srbije zakazao hitnu sjednicu Saveta za nacionalnu bezbjednost zbog dešavanja u Ukrajini. Odmah nakon toga slijedi sjednica Vlade Srbije. Sjednica Savjeta za nacionalnu bezbjednost trebalo bi da počne u […]\nVučić: „Probudili su me u tri jutros i srce me je zabolelo“\nPredsjednik Srbije Aleksandar Vučić je odlučio da izmjeni zvaničnu agendu posjete Novom Pazaru, zbog teške saobraćajne nesreće koja se dogodila tokom noći na teritoriji tog grada. Kako je saopšteno iz […]\nPredsednik Aleksandar Vučić rekao je danas da je „našao rešenje“ za Zakon o eksproprijaciji, i da će javnost o tome obavestiti sutra. Vučić je ovo izjavio prilikom obilaska Beograda na […]


Naslovna Dijaspora Skandinavija Kultura i privreda\n2. октобра 2001.\nDiaspora / Dijaspora koja vec cetiri godine iznenadjuje dobrim sadrzajem tekstova iz svedske i srpske kulture ovih dana stize na veliku kulturnu manifestaciju ²Noc Kulture² u Geteborgu. Ovaj casopis iz Stokholma za koji su govorili ili autorske tekstove napisali najistaknutiji srpski pisci Milovan Danojlic, Matija Beckovic, Miodrag Pavlovic, Stevan Raickovic i u najnovijem broju Milorad Pavic skrenuo je na sebe ozbiljniju paznju sponzorstvom koje donosi solidne ustede nasim ljudima iz Svedske u medjunarodnom telefonskom saobracaju. Naime, samo posetioci Dijasporine prezentacije i citaoci stampane verzije ovog casopisa mogu koristiti specijalne cene telefonskih razgovora u medjunarodnom saobracaju i placati svega 2,20 ora po minuti za razgovore sa BiH, Jugoslavijom i Hrvatskom a koje je omogucio sponzor ovog casopisa sve poznatija svedska firma SuperTEL.\nSvedski teleoperator SuperTEL nije jedini koji se pojavljuje u ulozi sponzora Dijasporinih tekstova ili kulturnih akcija. Tako “Pisma iz Otadzbine” vec godinama sponzorise restoran Babylon dok se knjizevne veceri odrzavaju u lepom ambijentu restorana Jadran u Stokholmu ili se gosti casopisa nadju i medju posetiocima prestiznog restorana Meduza lociranom u starom delu Stokholma. Medju sponzorima se pojavljuju i svedska preduzeca – Lidingöproduktion, BrovexMekaniska, Kosmos, Punkten AB. Ova poslednja firma, poznata po inicijativi da se gradi Svedsko selo u Srbiji, omogucila je dolazak u Svedsku poznatom satiricaru, dramskom piscu i romanopiscu Radivoju Bojicicu koji ce u Danskoj i Svedskoj, pocetkom oktobra, odrzati vise knjizevnih veceri. Casopis je raspisao knjizevni konkurs, na svedskom jeziku, za izbor najboljeg rada o gradu u kojem izlazi Dijaspora a sponzorisu ga Zdravstveni Institut iz Igala (Crna Gora) i predstavnistvo naseg nacionalnog avio prevoznika iz Stokholma. Dijaspora ne otvara samo prostor za saradnju sa svedskom privredom nego i sa institucijama iz oblasti kulture u ovoj zemlji. Svedski Institut u decembru mesecu bice pokrovitelj posete ovoj zemlji knjizevnika Jovana Radulovica, upravnika Biblioteke grada Beograda.\n– U mnogim oblastima drustvenog zivota ova srecna, prostrana i uredna zemlja ima izvanredna resenja. Lako su primenjiva ali i neophodna zbog pozitivnih iskustava i u drugim zemljama. Otuda ideja casopisa da novoizabrani upravnik Biblioteke grada Beograda dodje ovamo, da upozna iskustva svedskog bibliotekarstva a koja se bastine vekovima, kaze urednik Dijaspore Aco Dragicevic. Zamoljen da kaze nesto vise o saradnji sa SuperTelom Dragicevic kaze da je to ustvari ozivotvoreno opredelenje casopisa da citaocima elektronskog izdanja, kao i stampane verzije, obezbedi na maternjem jeziku sto vise korisnih servisnih informacija. Kroz male oglase i servisne informacije tako citaoci Dijaspore saznaju koji autoprevoznik nudi najpovoljnije cene autobskih karata, gde se nalaze nase ambasade u Skandinaviji, gde se mogu kupiti, ilustracije radi, suhomesnati proizvodi pripremljeni na isti nacin kao i u zavicaju, koji teleoperator nudi najpovoljnije cene telefonskih razgovora u medjunarodnom saobracaju.\nSa ponosom urednik Dijaspore istice kako danas samo posetioci Dijasporine prezentacije i citaoci stampane verzije ovog casopisa mogu koristiti specijalne cene telefonskih razgovora koje nudi njegov sponzor SuperTEL. Telefonski razgovori u medjunarodnom saobracaju, sa Bosnom i Herecegovinom, Srbijom, Crnom Gorom i Hrvatskom posetioci prezentacije casopisa i citaoci stampane verzije placaju svega 2 krune i 20 ora po jednom minutu. Formular za prijavu nalazi se u elektronskom izdanju ovog casopisa (http://www.dijaspora.nu). U narednom broju Dijaspore koja, saznajemo od njenog urednika, donosi autorski tekst knjizevnika Aleksandra Gatalice o Srbiji pred vratima Evrope i intervju sa Jovanom Radulovicem, uz siru informaciju o mogucnostima jeftinijeg telefoniranja bice objavljen i kupon za prijavu kod najpovoljnijeg teleoperatora.\n– U odnosu na cene do sada najpovoljnijeg teleoperatora u Svedskoj UniverzalTelecom – u svakoj minuti sa Dijasporinim sponzorom citaocima je omogucena usteda od 0,19 ora do 1,30 kaze urednik Dijaspore i dodaje kako je ovih dana imao telefonski poziv iz Tele 2. Ovaj teleoperator interesovao se zasto u poslednje vreme ne koristi telefon. Kada su saznali da koristi telefon i to neobicno mnogo, ali da se opredelio za drugog teleoperatora, ponudili su mu novcanu nagradu od 150 kruna (kroz telefonske razgovore) da se vrati ranijem teleoperatoru. Tada je saznao, kaze Dragicevic, da u poredjenju sa Tele 2 stedi zahvaljujuci SuperTelu i vese od 1,30 po minutu. Vise nego povoljne cene kod SuperTela bile su razlog da casopis prihvati ponudu sponzorstva. Naime, dodaje Dragicevic, kako je njegova zelja da Dijaspora bude sadrzajno bogata i novina pozeljna za citanje, ali isto tako, da njen citalac posebno u Svedskoj, zbog kojeg je novina rodjenja, ali i posetilac Interneta ako zivi u Svedskoj, od informacija koje dobije u casopisu ima i direktnu korist.\nDijaspora je postala to sto jeste -pouzdan izvor duhovne nadgranje nasih ljudi u rasejanju ne samo zahvaljujuci dobroj saradnji sa knjizevnicima u domovini nego nego i zahvaljujuci saradnji sa privrednicima jugoslovenskog porekla u Svedskoj. Dvojezicnost novine sve je vise privlacna i za svedske firme pa i drzavne institucije koje se pojavljuju u ulozi spozora ili pokrovitelja. Reklo bi se srecan spoj kulture i privrede.\n– U buducnosti citaoci stampane verzije casopisa kao i posetioci njegovog elektronskog izdanja mogu ocekivati da Dijaspora postane jos znacajniji izvor informacija servisnog karaktera a koje omogucavaju ustedu novca, jacanju veza medju nasim ljudima u belom svetu ali i afirmisu casopis kao pozeljan most izmedju svedske i srpske kulture, kaze urednik Dijaspore, pozivajuci privrednike, nase ljude u Svedskoj, posebno u usluznim delatnostima da se jave i koriste ovaj casopis za kontakte sa mogucim korisnicima njihovih usluga ili mogucim kupcima.


Blinken pozvao Britaniju da nastavi pregovore sa EU\nTanjug 13. juna 2022. 22:31\nVAŠINGTON – Američki državni sekretar Entoni Blinken, u razgovoru sa ministarkom spoljnih poslova Velike Britanije Liz Tras, pozvao je Britaniju da nastavi „pregovore u dobroj veri“ sa Evropskom unijom kako bi se postiglo rešenje koje će sačuvati rezultate sporazuma na Veliki petak, saopštio je Stejt department.\nBritanija je danas objavila planove da će poništiti neka od trgovinskih pravila za Severnu Irsku nakon Bregzita tako što će ukinuti kontrolu i osporiti ulogu koju ima sud Evropske unije u novom sukobu sa Briselom, preneo je Rojters.\nI nemački kancelar Olaf Šolc izjavio je ranije danas da mu je žao zbog neopravdane odluke Britanije da donese zakon kojim bi se ukinule provere robe koja se kreće između Britanije i Severne Irske i poručio da će Evropska unija imati jedinstven odgovor.\n„Britanija je donela odluku za žaljenje koja se kosi sa svim sporazumima između EU i Britanije“, rekao je on.\nBajden slučajno pokazao "puškicu" sa uputstvima za ponašanje


JSL - Silna Vojvodina ''pregazila'' Romantičare! - Sportske.net\nU poslednjoj utakmici prvog kola domaćeg šampionata videli smo i najubedljiviju pobedu pošto je ekipa Zorana Marića savladala tim OFK Beograda koji predvodi Dejan Đurđević ove sezone. Na kraju je bilo ubedljivih 3:0 u korist domaće ekipe.\nAmbijent na stadionu ''Karađorđe'' je bio odličan, pred oko 2-3 hiljade gledalaca Vojvodina je od samog starta stavila do znanja ''Romantičarima'' ko će se više pitati kada je krajnji rezultat u pitanju.\nVeć u desetom minutu Vojvodina je došla do prednosti. Mijat Gaćinović je prvo propustio dobru priliku, tačnije, odbranio je njegov udarac golman Čupić, ali mu se lopta odbila nakon čega je ponovo sam sebi izborio poziciju i pogodio za radost domaćih navijača.\nNapadala je Vojvodina i nakon tog gola, a novi smo videli već 15 minuta nakon prvog. Bila je to odlična akcija, Veselinović je probio po desnoj strani, ubacio loptu u peterac, a Mirko Ivanić je pogodio na neverovatan način, u stilu najvećih golgetera, petom je poslao loptu u mrežu gostiju.\nKontrolisala je Vojvodina i u nastavku utakmicu, da bi sve bilo gotovo nakon fenomenalne lopte Veselinovića za Alivodića, poslao ju je u pravo vreme, a ovaj je rutinski poslao loptu u gol za 3:0, igrao se tek 50. minut. Posle tog gola se videlo koliki je ljubimac navijača ovaj momak, pošto se sa zapada čulo ''Envere, majstore!''\nDo kraja meča je Gaćinović imao pravi ''zicer'', promašio je prazan gol, a i Veselinović je propustio priliku kada je izašao jedan na jedan sa golmanom Čupićem koji je bio najzaposleniji u gostujućoj ekipi.\nVojvodina je nakon prvog kola zauzelo čelo tabele, dok je OFK na poslednjem mestu.


Android revija » Samsung MobilePrint aplikacija za lakše mobilno štampanje Samsung MobilePrint aplikacija za lakše mobilno štampanje – Android revija\nKompanija Samsung Electronics predstavila je tri posebna rešenja za mobilno štampanje koja će omogućiti štampanje sa mobilnih uređaja u samo nekoliko jednostavnih poteza.\nRaspoloživa na uređaju GALAXY S4, ova rešenja za mobino štampanje se sastoje od aplikacije za smart telefone i tablet računare “MobilePrint”, koji ima ugrađene komande “Print” – „Štampaj“ u operativnom sistemu mobilnog uređaja. Takođe, NFC tehnologija je integrisana u nove modele Samsungovih štampača.\n„Počev od uređaja GALAXY Tab tokom 2010. godine, radili smo na tome da pojednostavimo proces mobilnog štampanja“, istakao je Džosang Eun, potpredsednik tima za prodaju i marketing u poslovnoj jedinici Rešenja za štampanje u kompaniji Samsung Electronics. „Od tada smo razvili veliki broj različitih rešenja koja su omogućila našim korisnicima da se bežično povežu sa našim štampačima putem svojih smart telefona i tablet računara. Naša nova rešenja su dodatno unapredila naša rešenja za mobilno štampanje, a ilustruju našu kontinuiranu lidersku ulogu u sektoru mobilnog štampanja.“\nPored modela GALAXY S4, u Samsungovim rešenjima za mobilno štampanje mogu da uživaju korisnici drugih Samsungovih modela smart telefona, kao što su GALAXY S II, GALAXY S III, GALAXY Note i GALAXY Note II, uz čitavu paletu GALAXY Tab uređaja.\nSamsungova aplikacija MobilePrint\nSamsungova aplikacija za mobilno štampanje MobilePrint podigla je mobilno štampanje na jedan novi nivo. Korisnici koji ne poseduju Samsungov smart telefon ili tablet računar mogu da preuzmu aplikaciju i koriste svoj mobilni uređaj da štampaju fotografije, elektronsku poštu i internet stranice, kao i dokumenti iz servisa Google Docs, datoteke u PDF formatu, kao i dokumente iz paketa Microsoft Office.\nOva aplikacija poseduje i i funkciju slanja faksa, što je jedina takva funkcija u čitavoj industriji, kao što dopušta korisnicima da skeniraju slike na Samsungovom multifunkcijskom štampaču i pošalju ih direktno na mobilni uređaj.\nMobilno štampanje na jedan dodir\nŠtampanje sa personalnih računara često zahteva mnogo procedura koje dugo traju, poput instalacije drajvera i softverskih aplikacija. Nasuprot tome, štampanje sa Samsungovih mobilnih uređaja je veoma jednostavno i brzo. Kako bi obavili štampanje, korisnici treba da pritisnu dugme “Print” na meniju ekrana Samsungovog mobilnog uređaja.\nZahvaljujući tome što imaju ugrađenu funkciju štampanja, Samsungovi mobilni uređaji mogu automatski da detektuju Samsungov štampač u blizini kako bi se štampale fotografije, elektronska pošta, internet stranice, kao i stranice sa Samsungovih aplikacija SMemo i SNote.\nS druge strane, pomoću samo nekoliko jednostavnih poteza na mobilnom uređaju, korisnici mogu da izaberu čitav niz opcija, uključujući opcije kao što su broj primeraka za štampanje, obostrano štampanje, podešavanja boje, dimenzije dokumenta, orijentaciju i vrstu dokumenta.\nPrvi laserski štampač u boji na svetu koji podržava NFC\nSa nedavnim predstavljanjem Samsungovih laserskih štampača u boji sa opcijom NFC, korisnici će uskoro moći da štampaju jednostavnim postavljanjem mobilnog uređaja i Samsungovog štampača na malu međusobnu razdaljinu. Kada se smart telefon koji ima opciju NFC komunikacije postavi blizu štampača sa NFC opcijom, dva uređaja će se automatski povezati.\nŠtampanje može da se obavi bez ikakvih dodatnih podešavanja. Ovo bezbedno i zgodno rešenje omogućava korisnicima da štampaju fotografije, dokumente, elektronsku poštu i internet sadržaje u nekoliko jednostavnih i brzih poteza.\nSamsung MobilePrint aplikacija za lakše mobilno štampanje was last modified: April 9th, 2013 by Goran Aničić\nAndroid aplikacijaGalaxy S4MobilePrintmobilno štampanjeSamsungSamsung MobilePrint


Na današnjem sastanku analize Sistema 48 izveštaje o radu dostavila su javna preduzeća “Vodovod i kanalizacija” i Direkcija za izgradnju opštine, kao i Dom zdravlja i Predškolska ustanova. Pored rukovodstva Opštine na sastancima redovno su prisutni rukovodioci svih opštinskih javnih preduzeća i ustanova, kao i predstavnici medija.\nPostavio dana 03. 07. 2015. Novinar RTI\n::Beščani otputovali u Karlshuld\nU planu Odbora za partnerstvo Beška-Karlshuld za 2015. godinu predviđeno je gostovanje Fudbalskog kluba „Hajduk“ iz Beške u Karlshuldu u periodu od 2. do 6. jula, kada će učestvovati na fudbalskom turniru seniorskih ekipa. U Karlshuldu, Beščane će predstavljati i predstavnici Odbora za partnerstvo Beška-Karlshuld, osam studenata i pokrajinski sekretar za međuregionalnu saradnju i lokalnu samoupravu Branislav Bugarski.\n::Održan Dan Vojvodine u Beogradu\nTuristička organizacija Vojvodine organizovala je juče po treći put manifestaciju „Dan Vojvodine u Beogradu “. Izložbeni prostor Manifestacije bio je ispred Doma sindikata u Beogradu. Opštinu Inđija na ovoj manifestaciji predstavljali su udruženja „Banstolka“, „Vilin salaš“ Maradik, „Kreativa“ Čortanovci i „Etnoart“ Inđija. Na štandovima su se predstavile i turističke organizacije iz Vojvodine, među kojima je i Turistička organizacija opštine Inđija.\n::Sutra Sistem 48\nNa sutrašnjem sastanku analize Sistema 48 izveštaje o radu dostaviće javna preduzeća “Vodovod i kanalizacija” i Direkcija za izgradnju opštine, kao i Dom zdravlja i Predškolska ustanova. Pored rukovodstva Opštine na satancima redvno su prisutni rukovodioci svih opštinskih javnih preduzeća i ustanova, kao i predstavnici medija.\nPostavio dana 02. 07. 2015. Novinar RTI\n::„Dan Vojvodine u Beogradu “,\nTuristička organizacija Vojvodine organizuje po treći put manifestaciju „Dan Vojvodine u Beogradu “, koja se održava danas, od 11 do 19 sati na platou ispred Doma sindikata u Beogradu (Trg Nikole Pašića). Opštinu Inđija će na ovoj manifestaciji predstavljati udruženja „Banstolka“, „Vilin salaš“ Maradik, „Kreativa“ Čortanovci i Etnoart.


Приказивање чланака по тагу seljaci - AGROPRESS - Udruženje novinara za poljoprivredu\nMinistar poljoprivrede, šumarstva i vodoprivrede Srbije Branislav Nedimović izjavio je danas da poljoprivredna gazdinstva nemaju obavezu vođenja poslovnih knjiga, već samo oni koji su u sistemu PDV-a i registrovani kao preduzetnici.\n"To su dezinformacije, molim vas nemojte da uzenemiravate naše seljake, imaju svog posla", rekao je Nedimović za Radio televiziju Srbije.\n"Godinu dana smo radili da se kvalfikujemo za njihovo tržište. Ove godine imamo 2,0 miliona tona pšenice. Sada će proizvođači biti mnogo ohrabreniji da ulaze u setvu pšenice", objasnio je Nedimović.\nKako je dodao, Srbija ne želi da bude usmerena samo na jedno tržište, što je do sada bila Rusija, jer mora imati neku "alternativu ukoliko nešto krene naopako sa tržištem".\n"Nama je ideja da sa Kinom i Indijom otvaramo neka nova tržišta, možda i na prostoru severne Afrike, pre svega Maroka i Alžira, da se vratimo na neke prostore gde smo nekada bili prisutni sa poljoprivrednim proizvodima", rekao je Nedimović.\n"Sa Izraelom dogovaramo izgradnju nove klanice koja je po posebnom standardu zbog njihovih verskih razloga. Sledeće sedmice će kod nas biti iz njihove klanice Vel dan i razgovaraćemo o klanju goveda i ovaca", najavio je Nedimović i dodao da Srbija više ne prodaje "živa grla", već prerađena, što je bitno, jer je njihova vrednost veća.\nOn je kazao i da je u Astani u Kazahstanu bilo reči o tome da se srpska malina izvozi u tu zemlju, što će biti "još jedan kanal za robu koja se dve godine muči sa cenom".\nmar 21, 2018 67432 Šumarstvo


Bulatović: Neće biti poskupljenja grejanja - JuGmedia\nBulatović: Neće biti poskupljenja grejanja\nNIŠ – Gradonačelnik Niša Darko Bulatović kategorično je danas demantovao priče o poskupljenju daljinskog grejanja koje već nedelju dana kruže gradom.\n„Neće biti poskupljenja jer je konačna odluka u rukama gradonačelnika i Gradskog veća, a ne u rukama Javno-komunalnih preduzeća“, naglasio je Bulatović na konferenciji za medije.\nBulatović je rekao da do njega i Gradskog veća nije stigla odluka Nadzornog odbora JKP „Gradska toplana“ o poskupljenju grejanja.\n„Imali smo samo izjavu direktora Toplane datu jednoj lokalnoj televiziji, gde je on izneo stav da grejanje treba da poskupi“, kazao je Bulatović.\nKorisnici daljinskog grejanja doživeli su prošle nedelje pravi šok nakon što je Udruženje predsednika skupštine stanara (UPSS) obelodanilo da je Nadzorni odbor Toplane doneo odluku da poveća cenu daljinskog grejanja u Nišu za skoro 40 odsto.\nU toj odluci koju je UPSS objavio navodi se da će fiksni deo računa biti uvećan sa 28,29 na 36,6 dinara po metru kvadratnom, odnosno 29,37 odsto, a varijabilni deo sa 3,91 na 5,67 dinara po kvadratu, odnosno 45 odsto.\nGradjani su ovu odluku shvatili veoma ozbiljno tim pre što je samo nekoliko dana ranije v.d. direktora Toplane Zoran Stojanović rekao da će predložiti Gradskom veću da daljinsko grejanje poskupi 20 odsto.\nUdruženje predsednika skupština stanara najavilo je proteste u slučaju povećanja cene grejanja.\nGradonačelnik Bulatović negira utaju poreza u FK Radnički\nSutra bez struje stanovnici u 4 ulice